ZAVRŠENE ZOI: Stevović najbolje plasiran u… | Univerzitetski sportski savez Srbije\n25. februara 2018. Sportovi Komentari su isključeni na ZAVRŠENE ZOI: Stevović najbolje plasiran u…\nPjong Cang 13.02.2018. marko stevovic, jeong seon ski centar na kojem je odrzana trka muskog spusta, RAS foto aleksandar dimitrijevic\nZimske olimpijske igre, 23. po redu, svečano su zatvorene na Olimpijskom stadionu u Pjongčangu. Srbiju je predstavljalo četvoro sportista, među kojima je bio i Marko Stevović, student Fakulteta za ekonomiju finansije i administraciju (FEFA) iz Beograda.\nDvadesetdvogodišnji Stevović, koji je 2017. godine učestvovao i na Univerzijadi u Almatiju, bio je najmlađi član srpskog olimpijskog tima u Pjongčangu. Najzapaženiji rezultat u Južnoj Koreji ostvario je u veleslalomu zauzevši 45. mesto, sa vremenom 2:33,21 (1:17,42 u prvoj vožnji i 1:15,79 u drugoj). U disciplini Super-G bio je 46. prešavši stazu za 1:31,70, dok je u spustu sa vremenom 1:49,50 zauzeo 51. poziciju. Nažalost, Stevović nije uspeo da ostvari plasman u disciplinama slalom i alpska kombinacija.\nNajbolji rezultat među srpskim sportista ostvarila je skijašica Nevena Ignjatović, zauzevši 14. mesto u alpskoj kombinaciji sa vremenom 2:25,11 (1:42,88 u spustu i 42:23 u slalomu). Pored Stevovića i Ignjatovićeve Srbiju su na Igrama u Pjongčangu predstavljali još i Marko Vukićević u alpskom skijanju i Damir Rastić u skijaškom trčanju.\nNaredni domaćin Zimskih olimpijskih igara biće Peking 2022. godine.\nFOTO: OKS/RAS Aleksandar Dimitrijević


Tribina "Nauka, država i društvo" 4. aprila na Filozofskom fakultetu - Društvo - Dnevni list Danas\nPočetna » Društvo » Tribina „Nauka, država i društvo“ 4. aprila na Filozofskom fakultetu\nDeveta tribina „Nauka, država i društvo“, u okviru ciklusa „Nije filozofski ćutati“, održaće se 4. aprila na Filozofskom fakultetu.\n0Piše: Danas Online 02. aprila 2019. 16.50\nU razgovoru učestvuju Biljana Stojković, profesorka Biološkog fakulteta u Beogradu, Dušan Teodorović, profesor Saobraćajnog fakulteta u Beogradu i redovni član SANU, Staša Babić, profesorka Filozofskog fakulteta u Beogradu i Slobodan Perović, profesor Filozofskog fakulteta u Beogradu.\nOdržavanjem ciklusa tribina Nije Filozofski ćutati – na kojima će nastavnici i saradnici Fakulteta sa svojim gostima s drugih visokoškolskih ustanova, umetnicima, naučnicima i javnim ličnostima raspravljati o najaktuelnijim društvenim, kulturnim i političkim temama – Filozofski pruža otvorenu podršku slobodi govora u Srbiji i pridružuje se građanskim nastojanjima za uspostavljanjem demokratskog društva.\nFilozofski fakultet Univerziteta u Beogradu je najstarija visokoobrazovna ustanova u Srbiji. Kao središte slobodne misli i pokretač demokratskih procesa u društvu, sa svojih devet odeljenja i brojnim naučnim institutima i centrima, Filozofski ima posebnu obavezu i odgovornost da svojim studentima, ali i ukupnoj javnosti, ponudi znanja koja mogu pomoći u razumevanju problema današnjice.\nUpravo one nauke koje se izučavaju na Filozofskom, od društveno-humanističkih do istorijskih, mogu svojim teorijskim, empirijskim i metodološkim pristupima da dodatno osvetle savremene fenomene i da ukažu na moguća rešenja problema koji pritiskaju srpsko društvo. Ovaj fakultet neguje tradiciju kritičke i demokratske misli, a njegovi nastavnici i saradnici danas imaju i posebnu moralnu obavezu da tu tradiciju podrže, na taj način doprinoseći izgradnji građanskog društva u Srbiji.\ndrustvo, država, Filozofski fakultet, Nije filozofski ćutati, Tribina\nDubravka Stojanović: Vlast koristi taktiku terorističkih organizacija


Od Beograda do Soluna za šest sati - Sputnjik Srbija\n23:23 24 Jun 2021\n12:04 31.01.2017 (osveženo 13:51 31.01.2017) Preuzmite kraći link\nZajednička sednica vlada Srbije i Grčke biće održana na proleće u Solunu, najavio je danas premijer Aleksandar Vučić i dodao da je određena nova „mapa puta“ uz koju će dve zemlje još čvršće i snažnije krenuti u zajedničku budućnost.\nVučić je na zajedničkoj konferenciji za novinare sa grčkim premijerom Aleksisom Ciprasom rekao da će na toj sednici biti pripremljene konkretne mere o zajedničkoj saradnji, koja će biti u interesu građana dve zemlje.\nPremijer je rekao da je tokom današnjeg sastanka bilo reči o ekonomskoj saradnji, čvršćoj saradnji dve države, ali i o regionalnoj saradnji i regionalnoj stabilnosti.\nVučić je posle razgovora sa grčkim premijerom Aleksisom Ciprasom na zajedničkoj konferenciji za novinare rekao da je Srbija već počela da gradi deo pruge prema Nišu.\n„Naravno to se ne radi onom brzinom kojom bismo hteli, ali smo potpuno spremni za to, jer je situacija u našem budžetu sve bolja. To je toliko važan projekt za nas da bismo odmah mogli da krenemo“, rekao je Vučić, dodajući da će za završetak tog posla biti potrebno više godina.\nIstakao je i da je danas za teretni saobraćaj od Budimpešte do Soluna preko Beograda potrebno 49 sati, da je cilj da se do 2020. godine ta deonica pređe za manje od 30 sati, a da putnici od Beograda do Soluna mogu da stignu za šest sati.\nOn je rekao da je ekonomska razmena dve zemlje trenutno iznosi 380 miliona evra, što je nedovoljno, te da je cilj da se ona u narednim godinama poveća.\nTurizam je veoma važan, rekao je Vučić i istakao da je Grčka prva destinacija za srpske građane, ali i da je broj grčkih turista značajno porastao u 2016. godini u odnosu na 2015. godinu.\nVučić je istakao i da Srbija može da poveća izvoz poljoprivredno-prehrambenih proizvoda u Grčku.\nAleksis Cipras i Aleksandar Vučić\nVučić je rekao i da je sa grčkim premijerom razgovarao o regionalnoj stabilnosti, te da je istakao da Srbija podržava učešće Grčke u Berlinskom procesu, navodeći da je Grčka jedna od ključnih zemalja na Zapadnom Balkanu, ali i u regionu Jugoistočne Evrope. Naveo je i da je sa Ciprasom na realističan način analizirao situaciju na Zapadnom Balkanu, dodajući da je zahvalan toj zemlji što nije priznala nezavisnost Kosova.\n„Zahvalni smo Grčkoj po tom pitanju i nadamo se da će takav stav Grčka imati i ubuduće“, naglasio je Vučić.\nOn je takođe zahvalio Grčkoj na snažnoj podršci koju daje Srbiji na njenom putu ka EU.\nPremijer Srbije je podvukao da će dve zemlje nastaviti dalju saradnju po pitanju migrantske krize.\nKako je rekao, razgovarali su i o odnosu prema tradicionalnim prijateljima i Srbije i Grčke i dodao da je tu postignut veliki stepen saglasnosti oko saradnje i sa Kinom i sa Ruskom Federacijom i mnogim drugim zemljama.\nAleksis Cipras stigao u Beograd\n„Potpuno sam uveren da ćemo uspeti i umeti i novim sastancima i novom mapom puta koju smo danas odredili, da naše dve zemlje još čvršće i snažnije krenu u zajedničku budućnost“, rekao je Vučić.\nCipras: Atina čvrsta oko Kosova\nPredsednik Vlade Grčke Aleksis Cipras kaže da su on i srpski premijer danas zaključili da budućnost Balkana može biti izgrađena samo na osnovama međunarodnog prava, a ne na nerazumnim radnjama i nepoštovanju međunarodnih ugovora.\n„Zajednički smo istakli da budućnost Balkana može biti izgrađena samo na osnovama međunarodnog prava, obostranog poštovanja, dijaloga i saradnje, a ne kršenjem pravila, ne intervencijama, ne izazivanjima i nepoštovanjem međunarodnog prava i nerazumnim radnjama u vezi sa nepoštovanjem međunarodnih ugovora“, rekao je Cipras na pres-konferenciji u Palati Srbiji, dodajući da na Balkanu nema mesta za takve stvari i da to ne pomaže njegovom evropskom putu.\nS tim u vezi, kako je naveo, Srbija ima ključnu ulogu za mir i stabilnost između ostalog kroz kontinuitet teškog, ali neophodnog dijaloga sa Prištinom.\nMir i stabilnost se u regionu, prema njegovim rečima, mogu obezbediti samo zajedničkim prihvatljivim rešenjima za pitanje Kosova.\n„Imajte u vidu da će Grčka ostati pri svom stavu koji je vezan za poštovanje međunarodnih principa u rešavanju tog pitanja“, naglasio je Cipras.


SO Foča: Usvojen izvještaj o izvršenju budžeta - smanjen priliv PDV-a -\nSO Foča: Usvojen izvještaj o izvršenju budžeta – smanjen priliv PDV-a\n31. Maja 2018.\nOdbornici Skupštine opštine Foča usvojili su izvještaj o izvršenju budžeta za 2017. godinu, prema kojem su ukupna budžetska sredstva iznosila 10.252.000 KM, dok je potrošeno 10.626.000, tako da je ostvaren deficit od 374.000 KM.\nNačelnik Odjeljenja za finansije Mirjana Davidović napomenula je da deficit nije prešao prag tolerancije od pet odsto i pojasnila je da je nastao zbog toga što su prihodi od PDV-a , u odnosu na planirane, manji za 140.000, dok je 100.000 maraka grantovskih sredstava za obdanište, kao i 130.000 KM kompenzacije između opštine i Šuma Srpske zbog manjeg kašnjenja preneseno u 2018. godinu.\nOna je istakla da nijedna budžetska pozicija troškova nije prekoračena i da je to odraz finansijske discipline.\nUsvojen je zaključak kojim se odobrava pokriće deficita od 374.000 KM preraspodjelom sredstava u budžetu za 2018. godinu u iznosu od 74.000 KM i preraspodjelama u budžetu opštine za 2019, 2020. i 2021. godinu u iznosima od po 100.000 KM.\nNa sjednici su usvojene i odluke o uređenju prostora i građevinskog zemljišta i visini naknade za troškove uređenja građevinskog zemljišta po gradskim zonama.\nOdbornici su usvojili i izvještaj o radu Pravobranilaštva Republike Srpske za opštinu Foča, a najviše ih je interesovao „maratonski“ proces između opštine i Tehnokoma, koji se vodio još od 2001. godine, a u kojem je lokalna uprava, ispostavilo se bezuspješno, pokušala da povrati poslovne prostore nekadašnje Zajednice stanovanja.


I pored toga što je 2019. godinu završila sa gubicima od 18 miliona dinara i rashodima koji su bili veći od prihoda, Javno komunalno preduzeće Tržnica raspisalo je u avgustu javnu nabavku za kupovinu novog vozila. Pobedio je Auto Čačak sa ponudom od oko 27.412 evra, ali je početkom oktobra Tržnica obustavila nabavku, jer je prestala potreba naručioca, piše u dokumentaciji\nMeđu 4 niška javna preduzeća koja su 2019. godinu završila kao gubitaši je i Tržnica koja se bavi pijačnim uslugama.\nJavnost je to saznala nedavno, kada su usvajani završni računi preduzeća za 2019. godinu, ali je rukovodstvo Tržnice to znalo još decembra prošle godine.\nU međuvremenu su, kako je pojašnjeno, zbog otežanog poslovanja usled korone, pozajmili od Mediane 20 miliona dinara. Pošto nisu bili, kako su rekli, u mogućnosti da novac vrate u predviđenom roku Gradsko veće im je u julu prolongiralo otplatu duga.\nMeđutim, i pored takvog finansijskog stanja u firmi, rukovodstvo Tržnice je odlučilo da već u avgustu raspiše javnu nabavku i bilo spremno da izdvoji do 3 miliona dinara za kupovinu novog službenog vozila.\nTender je, kako piše na Portalu javnih nabavki, raspisan 20. avgusta, a pristigla je samo jedna ponuda. Javio se distributer “škodinih” vozila Auto Čačak.\nOni su ponudili automobil u vrednosti od oko 27.412 evra sa PDV-om i komisija je već 15. septembra odlučila da sa njima napravi posao, iako je ponuda bila viša od procenjene vrednosti javne nabavke.\nPlaćanje putem finansijskog lizinga, sa potpisivanjem Ugovora plaćanje 25% učešća od neto cene vozila, kao i ostale troškove koji nastaju prilikom potpisivanja ugovora o finansijskom lizingu, PDV na kamatu i PDV na neto vrednost predmeta lizinga, a ostatak cene u 60 jednakih mesečnih rata, a sve po osnovu posebnog Ugovora o finansijskom lizingu koji će zaključiti u roku od 5 dana od potpisivanja Ugovora - piše u dostupnoj dokumentaciji.\nŠta nudi "škoda", a šta je tražila "Tržnica"\nUvidom u specifikaciju traženog vozila zaključuje se da je na tenderu jedino i mogla da dobije “škoda”. Tržnica za vozila koje kupuje navodi tip felni koje koriste isključivo vozila češkog proizvođača “rotare aero 7J”. Isto kao i ukrasne lajsne "Silver Squares Haptik".\nKonstrukcija određenih zahteva kupca koje automobli mora da ispuni je identična kao u katalogu Auto Čačka.\nPa su tako iz Tržnice tražili info displej – medium, matrix farove, dinamičku kontrolu dometa svetala, sa cornering svetlima (AFS 1). Sve to identično, od reči do reči, nudi i “škoda”. Baš kao i navigacioni sistem Columbus, karakterističan za češka vozila, a potreban i Tržnici, kako piše u tenderskoj dokumentaciji.\nIako nije objavljeno koje je vozilo kupljeno od Auto Čačka, specifikacija iz tendera najviše odgovara novoj “oktaviji”, skupljoj varijanti “style”.\nIpak, to vozilo za sada neće biti kupljeno, jer je nabavka obustavljena 6. oktobra.\nPostoje dokazivi razlozi usled kojih je prestala potreba naručioca za predmetnom nabavkom zbog čega se neće ponavljati u toku iste budžetske godine, odnosno u narednih šest meseci - piše na portalu.\nŠta je ili ko nateralo Tržnicu da odustane od kupovine i u kakvom je stanju “škoda” koju već imaju i kojom je pre neku godinu aktuelni direktor išao do Turske, novinari nisu uspeli da saznaju.\nDirektor Goran Đorđević nije odgovarao na postavljenja pitanja mejlom, na pozive i poruke.\nPodsetimo, ovo nije prvi slučaj da javna preduzeća i ustanove kupuju "škode" i to na štelovanim tenderima.\nSve je počelo pre nekoliko godina od Gerontološkog centra Niš koji je kupovao automobile za Ministarstvo rada, a kasnije su nove "škode" osvežile vozne prakove i ostalih institucija.


RTS :: Položeni venci na Spomenik Neznanom junaku na Avali i na groblju Oslobodilaca Beograda\nDruštvo Položeni venci na Spomenik Neznanom junaku na Avali i na groblju Oslobodilaca Beograda\nnedelja, 09. maj 2021, 09:57 -> 19:45\nIzaslanica predsednika Srbije, ministarka za rad, zapošljavanje, boračka i socijalna pitanja Darija Kisić Tepavčević, položila je venac na Spomenik Neznanom junaku na Avali. Odajući počast, ministarka Darija Kisić Tepavčević je u spomen-knjigu napisala da je Srbija slobodna država kojaa je na strani mira.\n"Večna slava i hvala svima koji su svoje živote dali za slobodu Srbije. Zahvaljujući vama, Srbija je slobodna država, koja jeste i koja će večno biti na strani mira, razumevanja, tolerancije i saradnje. Živela Srbija!".\nPovodom Dana pobede, vence su na groblju Oslobodilaca Beograda položoli predsednik Skupštine Ivica Dačić, ministarka Darija Kisić Tepavčević, predstavnici ambasada pet zemalja bivšeg Sovjetskog saveza - Rusije, Belorusije, Ukrajine, Azerbejdžana i Kazahstana.\nMinistarka Kisić Tepavčević je rekla da je Dan pobede nad fašizmom veliki dan za sve građane Srbije.\nPredsednik beogradskog parlamenta Nikodijević je ocenio da je srpski narod ponosan na duboko ukorenjenu antifašističku tradiciju u Srbiji i na sve ljude koji su svojim životima branili slobodu, čovečanstvo i ljudskost u 20. veku.\nMinistar unutrašnjih poslova Aleksandar Vulin položio je na Novom groblju vence na spomenike prvim antifašističkim ministrima unutrašnjih poslova Aleksandru Rankoviću i Slobodanu Peneziću Krcunu.\nPovodom Dana pobede nad fašizmom u Drugom svetskom ratu i delegacije Ministarstva odbrane i Vojske Srbije položile su vence kod Spomenika oslobodiocima Beograda u Drugom svetskom ratu i Spomenika sovjetskom vojniku na Groblju oslobodilaca Beograda u Drugom svetskom ratu i kod Spomenika sovjetskim veteranima na Avali.\nDan pobede nad fašizmom slavi se u znak sećanje na 9. maj 1945, kada je kapitulacijom nacističke Nemačke okončan Drugi svetski rat u Evropi.


Komesarijat - Blic Online\nKomesarijat za izbeglice i migracije saopštio je danas da su netačni navodi medija da je Srbija predvidela da iz budžeta izdvoji 320 miliona dinara da bi poboljšala uslove života migrantima i nema nameru da porodicama migranata daje po 200.000 dinara za pokretanje biznisa.\nKomesatijat: U centrima za azil ima mesta za sve migrante\nU centrima za azil u Srbiji ima mesta za sve migrante koji borave na teritoriji zemlje, saopštio je danas Komesarijat za izbeglice i migracije.\nSPAS OD HLADNOĆE Komesarijat poziva migrante da se sklone u centre za azil\nKomesarijat za izbeglice i migracije pozvao je danas migrante da spas od hladnoće potraže u centrima za azil.\nKomesarijat: Svi prihvatni centri za migrante spremni za zimu\nSvi prihvatni centri u nadležnosti Komeserijata za izbelgice i migracije imaju dovoljno hrane i spremno dočekuju zimu, rekao je portparol Komesarijata Ivan Mišković.\nSUKOB ZBOG IZBEGLICA Komesarijat: Tendenciozne izjave Radoša Đurovića\nKomesarijat za izbeglice i migracije poručio je večeras Radošu Đuroviću iz Centra za zaštitu i pomoć tražiocima azila da, ako mu je zaista stalo do prava migranata, onda treba i da ih savetuje na pravi način, a to je da im je mesto u sistemu azila i centrima za azil, a nikako u parkovima i na ulicama.\nZaposleni u Komesarijatu Novu godinu dočekali sa izbeglicama\nI zaposleni u Komesarijatu za izbeglice i migracije Novu godinu dočekali su radno.\nNiš: Devet porodica sa Kosova dobilo kuće u selima\nDevet raseljenih porodica sa Kosova, koje godinama žive u Nišu kao podstanari ili u kolektivnim centrima dobilo je kuće u niškim selima.


Protiv Španije na otvaranju EuroBasketa\nNapisao Milos Pavicevic\tčetvrtak, 31 avgust 2017 19:17\nMuška seniorska reprezentacija igraće u petak (16. 45 sati) u Klužu sa Španijom utakmicu prvog kola C grupe Evropskog prvenstva u Turskoj, Izraelu, Finskoj i Rumuniji. Biće to premijerni meč za izabranike Bogdana Tanjevića na trećem učešću našeg državnog tima na EuroBasketu, na kojem je primarni cilj osvajanje jednog od prva četiri mjesta u grupi koja donose plasman u eliminacionu rundu koja će se igrati u Istanbulu. U ostalim mečevima C grupe, u 15 sati počeće duel Mađarske i Hrvatske, dok će se u 20 sati i 30 minuta sastati Češka i Rumunija. Timovi iz grupe C u osmini finala ukrštaju sa ekipama iz grupe D, u kojoj su Srbija, Turska, Rusija, Letonija, Belgija i Velika Britanija. Reprezentacija je u Kluž stigla u srijedu oko 23 sata po lokalnom vremenu, a u četvrtak odradila i prvi trening u ''Polivalenta'' areni u kojoj će se igrati utakmice grupe C.\nBek Suad Šehović obećava požrtvovanost njega i saigrača kako bi pokušali da pobijede favorizovanu Španiju.\n“Španija ne samo da je favorit u grupi, već i na cijelom Evropskom prvenstvu. Čast je igrati protiv takvog velikana. Sjutra ćemo dati sve od sebe, pripremili smo se, a da li će to biti dovoljno za pobjedu, vidjećemo”\nŠehović je igrao i na prethodnom Evropskom prvenstvu, u Sloveniji 2013. godine, kada je Crna Gora takmičenje završila u grupi. Ovog puta ima recept za prolaz dalje…\n“Treba da budemo mirni. Od prve utakmice da krenemo, damo sve od sebe, pa onda svaka naredna. Jednu po jednu da pripremamo, analiziramo i ako uđemo hladne glave u svaku utakmicu i puni energije, mislim da će biti dovoljno za prolaz dalje.”\nMađarska i Rumunija su glavni konkurenti crnogorskoj reprezentaciji za prolaz u narednu rundu.\n“I na prošlim prvenstvima nam se dešavalo da budemo kvalitetniji od ostalih i da očekujemo veliki rezultate i domete, pa se ispostavilo pogrešno. Svakog protivnika treba shvatiti ozbiljno, kao da je svaki protivnik Španija i sa takvim stavom ćemo dati više od naših mogućnosti i pokazećemo kvalitet potreban za pobjede.”\nPlejmejker reprezentacije Nikola Ivanović smatra da će meč sa Španijom koristiti ekipi na dizanju samopouzdanja i kvalitetu igre za naredne mečeve koji će biti presudni za prolaz u narednu fazu.\n“Prva utakmica je protiv kandidata za osvajanje Evropskog prvenstva. Utakmicu treba da shvatimo kao veliki izazov, prilika da pokažemo šta znamo, da odigramo na najvećem nivou. Rezultat nije u prvom planu, ali se nadam da će utakmica koristiti za dizanje samopouzdanja i kvalitet igre za naredne protivnike.”\nOd početka priprema cilj reprezentacije je plasman u narednu fazu.\n“Cilj je dosta realan i svi očekujemo prolaz u drugu fazu. Očekujem pobjede protiv Rumunije, Mađarske i Češke, dok će meč sa Hrvatskom biti izuzezno dobar i nadam se pobjedi”, zaključio je Ivanović.


Vučić poručio Srbima u Crnoj Gori: Uz vas smo, glavu gore! - Glas Srpske\nTanjug 18.06.2021 14:09\nBEOGRAD- Predsjednik Srbije Aleksandar Vučić poručio je danas srpskom narodu koji živi u Crnoj Gori da će Srbija u uvek biti uz njih i da drže glavu gore, kao i da će Srbija u narednim danima analizirati sve odluke crnogorskog parlamenta i da neće donositi ishitrena rješenja.\n- Ni na koji način nećemo vređati one koji su te odluke, a svakako protiv interesa Srbije donosili - poručio je Vučić.\nOn se obratio građanima Srbije i srpskom narodu u Crnoj Gori putem „Instagrama“.\n- Poručujem našem narodu koji žvi u Crnoj Gori da smo uz njih, naše je da držimo glavu uzdignuto, da se borimo i gradimo mir. Živela Srbija i srpski narod - naveo je Vučić povodom rezolucije koju je crnogorska skupština usvojila u četvrtak uveče, a kojom se zabranjuje negiranje navodnog genocida u Srebrenici.\n-Građani Srbije, narode, glavu gore imaćemo još rezolucija i deklaracija u regionu. Sve će biti prepisane britanske rezolucije, Saveta bezbednosti i neke druge rezolucije i svi će da govore kako to nije upereno protiv srpskog naroda, a svima je jasno protiv koga su donete. Ali, mi ćemo nastaviti da razgovaramo sa svima , radimo zajedno sa svima, pokazujemo narodima u okruženju da sa njima želimo da podelimo najbljižu saradnju, a Srbiju njenom usponu i njenom rastu niko neće moći da zaustavi - poručio je predsjednik Srbije.


Projekti za razvoj privrede | TV KANAL 9 NOVI SAD\nNaslovna FLESH VESTI K9 FLESH REGION Projekti za razvoj privrede\nProjekti za razvoj privrede\nVIDEO K9: U cilju poboljšanja statusa i zaposlenih i privrednika u skladu sa Programom Pokrajnske vlade, danas je odžana konferencija pod nazivom "Za razvoj privrede-okupljanje oko projekta" koja je okupila sve stručnjake kako bi izneli aktuelne probleme i zaposlenih i rukovodioca preduzeća.\nU cilju razvijanja privrede okupili su se danas i predstavnici sindikata i privrednika kao i ostali ključni učesnici, kako bi izneli svoje probleme i na najbolji mogući način poboljšali status zaposlenih i olakšali poslovanje privrednika.\nKako ističe predsednik Privredne komore Vojvodine, izuzetno je važno da se pravilno usmerava razvoj privrede sa jasnom strategijom i projektima.\n“U ovom trenutku stvaranje malih preduzeća i mikro preduzeća je apsolutni prioritet koji mi kao komorski sistem vidimo, jer su to domaća preduzeća jer su to domaći budući veliki privrednici. Veliki broj malih mikro preduzeća obećava da će jedan broj od njih sutra postati veliki. Naravno da su nam bitni i veliki sistemi i velike investicije ali one uglavno jednom delom su naše i to je ono što je dobro”, rekao je Ratko Filipović, predsednik Privredne komore Vojvodine.\nNajveći problemi zaposlenih su nestabilna radna mesta, zapošaljavanje preko agencija, kao i to da kolektivni ugovori u Srbiji, osim u državnim firmama, skoro da i ne postoje, ističe predsednik Saveza sindikata Vojvodine i napominje da je za njih izuzetno važno otvaranje poglavlja 19 vezano za ulazak Srbije u EU.\n“Imamo s jedne strane fleskibilnost radnih mesta s druge strane nemamo fleksigurnost znači nešto što radniku obezbeđuje minimum nekih prava, imamo otvaranje poglavlja 19 koje je izuzetno interesantno za sindikate i vi znate šta nam je evropska komisija rekla prosto ima mnogo posla oko tog poglavlja ono se isključivo odnosi na radno pravo kolektivni ugovore, na socijalnu politiku, naveo je Goran Milić, predsednik Saveza sindikata Vojvodine.\nPredstavnik poslodavaca Vojvodine je istakao da će stabilizacijom preduzeća biti stabilnija i dugotrajnija radna mesta zaposlenih. Njihovi predlozi su smanjenje nameta kao i manje birokratije, te je zato na njihovu inicijativu i ogranizovana ova konferencija.\n“Da kažemo da nestabilnost u firmama nestabilnost kod naših poslodavaca reflektuje se i na nestabilnost na zaposlene, naravno da bi zaposleni imali jedno stabilno radno mesto, dugotrajno radno mesto i de bi dovoljno zarađivali da imaju da žive moraju da imaju takvu firmu. Znači pre svega mora da postoji stabilna firma koja ostvaruje dovoljan profit da može sve da plaća”, naveo je Stanko Krstin, predsedik Unije poslodavaca Vojvodine.\nKako navodi predsednik Pokrajnske vlade u narednoj godini će ubrzati realizaciju velikih razvojnih projekata čiji osnov će činiti privredni potencijali Vojvodine.\n“Mislim da se sa punom sigurnošću i apsolutnom istinom može reći da se u Srbiji postoji apsolutna politička stabilnost. A ono što je ranije krasilo naš regionalni ambijent to su bili šumovi na realciji pokrajnske i nacionalne administracije onisu otklonjeni ne zbog bilo čega drugog nego baš zbog ove teme o kojoj i danas govorimo i shvatili smo da je okupljanje oko projekata zapravo mogućnost koju Vojvodina mora da koristi”, objasnio je Igor Mirović, predsednik Pokrajnske vlade.\nsavez sindikata vojvodine\nPrethodni tekstKCV: Zabrana poseta do daljnjeg zbog virusa gripa\nSledeći tekstMemorijal srpskim dobrovoljcima


Policija Crne Gore uhapsila je lice čiji su inicijali D.T. /47/ iz Berana zbog sumnje da sa sobom nosi bombe u namjeri da se obračuna sa ženinom familijom u Plavu, saopšteno je iz Uprave policije Crne Gore.\n“Kod T.D. je pronađena kapisla – upaljač od bombe, dok je u vozilu nađena torbica u kojoj se nalazila bomba M75 bez inicijalne kapisle. T.D. je lišen slobode i od njega su oduzete bomba i kapisla”, navedeno je u saopštenju.\nNadležni državni tužilac je to kvalifikovao kao krivično djelo nedozvoljeno držanje oružja i eksplozivnih materija, pa je T.D. zadržan u policijskim prostorijama i biće uz krivičnu prijavu priveden državnom tužiocu u Beranama.\n“Policija preduzima dalje mjere i radnje u ovom predmetu u koordinaciji sa tužilaštvom”, navodi se u saopštenju.\nOznačeno BeraneCrna GoraPlavUprava policije Crne Gore\nZločin koji je zgrozio BiH: Zaklana zbog zlatnog lančića\nMajka Davida Dragičevića otvorila dušu, ispričala kako je upoznala Davora pa otkrila: Moram da bježim iz BiH!\nOtkriven identitet vozača koji je poginuo kod Doboja!\nU požaru u Sarajevu ima smrtno stradalih i povrijeđenih


Posle pet romana i dve zbirke pripovedaka, Radojko Lako Veselinović objavio je i knjigu ljubavne poezije „Bat divljih tabana“ i prošle godine, zbirku pozorišnih drama „Udar“. Narodna biblioteka Užice organizovala je književno veče… […]\nOsnovna škola Goračići biće domaćin promocije knjige „Manastir Žiča centar Arhiepiskopije, Eparhije i sabora u srednjem veku“ autora Dr Dragoljuba Danilovića, istoričara iz Kraljeva. Promocija se organizuje povodom velikog jubileja 800 godina Autokefalnosti… […]\nNova knjiga čačanskog pisca i publiciste Milena Alempijevića pod nazivom „Konjske širine” predstavljena je u četvrtak 13. februara u Maloj sali Biblioteke u okviru manifestacije „Štampana reč 2019”. O knjizi su govorili Aleksandra… […]\nU Svečanoj sali Gradske kuće, Istorijski arhiv Užice predstavio je knjigu „Major Kol, građanin Kolić“ Đorđa Pilčevića, novinara, publiciste i istoriografa, objavljenu posthumno. Knjiga je ujedno i omaž Pilčeviću koji je bio i… […]\nU četvrtak, 30.januara u sali Biblioteke u Čajetini, biće predstavljena knjiga “Znameniti profesori Užica”, autora Slobodana Radovića. Program počinje u 19 časova. Slobodan Radović, magistar filološkoh nauka, bavi se školskom istoriografijom i književnom… […]\nPovodom obeležavanja Nacionalnog dana bez duvanskog dima Gradska biblioteka „Vladislav Petković Dis” Vas poziva na predavanje i promociju knjige „Program za individualno odvikavanje od pušenja” autora dr sci med Ike Pešić. Učestvuju prim… […]\nSelidba u novu zgradu Gradske biblioteke „Vladislav Petković Dis” početkom prethodne godine i opsežni poslovi koji su zahtevali angažovanje svih zaposlenih nisu omeli standardnu nabavku knjiga i praćenje aktuelne izdavačke produkcije. Kupovinom, otkupom… […]\nU utorak, 24.decembra u Velikoj sali Gradske biblioteke “Vladislav Petković Dis” biće predstavljenja knjiga “Sezona lova na svice” autorke Violete Jović. Program počinje u 12 časova.\nOd četvrtka 19. do 29. decembra u Narodnom muzeju u Beogradu biće izloženo Miroslavljevo jevanđelje, najstarija sačuvana ćirilična rukopisna knjiga. Miroslavljevo jevanđelje nastalo je osamdesetih godina 12. veka, pisana je na pergamentu i… […]\nPredstavljanje knjige „U vihoru Oktobarske revolucije”\nGradska biblioteka „Vladislav Petković Dis” Vas poziva u utorak, 17. decembra 2019. u 19 časova na predstavljanje knjige „U vihoru Oktobarske revolucije” Radoja Jankovića. Dnevnički zapisi ovog zaboravljenog Čačanina koji su započeti na… […]\nPromocija knjige “Istorija Srba za decu u 100 priča”\nUdruženje Irmos, Izdavačka kuća Čvor i Naučno-tehnološki park Čačak organizuju promociju knjige “Istorija Srba za decu u 100 priča”, autorke Nevene Dučić. Bogato ilustrovana istorija za decu kroz bajkovite priče upoznaje decu sa… […]\nProfesor sa Morave – Priča o Aleksandru Stefanoviću Pušu\nU prepunoj sali Skupštine grada predstavljena je knjiga “Profesor sa Morave” koja je posvećena košarkaškoj čačanskoj legendi Aleksandru Stefanoviću. Profesor Stefanović je seme košarke i pedagogije iz koga su iznikla najveća imena našeg… […]


Od 2020. godine u RS veća prava iz oblasti socijalne i dječije zaštite - Istinomjer\nGovoreći o rezultatima rada resora na čijem je čelu, Alen Šeranić, ministar zdravlja i socijalne zaštite Republike Srpske najavio je primjenu novog Zakona o dječjoj zaštiti u RS, kao i Zakona o socijalnoj zaštiti počevši od januara 2020. godine.\nPodsjećamo, Vlada Republike Srpske je na 36. sjednici prihvatila Nacrt zakona o izmjenama i dopunama Zakona o dječjoj zaštiti u RS, kao i Prijedlog zakona o izmjenama i dopunama Zakona o socijalnoj zaštiti.\nU razgovoru za Nezavisne novine, 08. oktobra 2020. godine, ministar Šeranić najavio je da će već početkom 2020. godine započeti primjena pomenutih zakona.\nŠto se tiče same primjene prava, naša očekivanja su da po samom usvajanju zakona ta prava budu primijenjena od 1. januara 2020. godine. Što se tiče prava iz oblasti dječje zaštite, mislim da tu pravimo značajan iskorak sa aspekta olakšavanja samog poslovanja poslodavcima, preuzimajući 100 odsto iznos bruto plate za porodilje, kao i što se pravi i jasan iskorak po pitanju pronatalitetne politike da svaka majka koja nije bila zaposlena u trenutku samog poroda ima pravo na materinski dodatak bez obzira na sam status zaposlenja u samoj trudnoći. S druge strane, mislim da je važno što priznajemo pravo roditelja njegovatelja, s obzirom na to da mnogi koji imaju teško oboljelu djecu nisu u prilici da rade. Mislim da bismo u narednom periodu mogli da razmišljamo da to pravo i proširimo jer ipak su to ljudi koji imaju obavezu da budu 24 časa pored svog oboljelog djeteta.\nAlen Šeranić, 08.oktobar 2019.\nS tim u vezi, Narodna skupština Republike Srpske je na 7. redovnoj sjednici usvojila Zakon o izmjenama i dopunama Zakona o socijalnoj zaštiti, dok je Zakon o izmjenama i dopunama Zakona o dječjoj zaštiti usvojen 06. decembra 2020. godine. U oba pomenuta zakona, kao i u Službenom glasniku RS, navodi se da stupaju na snagu od 01. januara 2020. godine.\nS obzirom da su i Zakon o dječjoj zaštiti u RS i Zakon o socijalnoj zaštiti usvojeni do kraja 2019. godine, te da su stupili na snagu 01. januara 2020. godine, Istinomjer će pomenuto obećanje ministra Šeranića ocijeniti kao ispunjeno.\nIzgradnja novog bloka bolnice u Zvorniku nije počela u oktobru\nPišite nam na: [email protected]stinomjer.ba


Ovako je nekada izgledao Adam Drajver\nOsim Ledi Gage, za koju kažu da je maestralno odigrala ulogu Patricije Ređani, u filmu je veliku pažnju privukao i Adam Drajver. Glumac koji je svetu postao poznat 2012. godine kada se pojavio u televizijskoj seriji "Girls".\nI dok je većina glumaca znala da želi da budu pred kamerama i apsolutno ništa drugo osim toga, Adamov životni put bio je prilično poseban.\nNaime, Adam je trebalo da se pridruži američkim marincima, ali pre nego što su ga poslali u Irak, slomio je grudnu kost za vreme vežbi, zbog čega mu je odlazak bio otkazan do daljnjeg.\nTada se dogodio potpuni preokret, pa je počeo da se bavi glumom. Za vreme studiranja u NJujorku upoznao je svoju sadašnju suprugu Žoan Taker, sa kojom je u braku od 2013. godine.\nIako nosi titulu muškarca nekonvencionalne lepote, mnogi smatraju da je kroz godine svoj izgled promenio. Tako na društvenim mrežama korisnici pišu da je smanjio uši, sitno doradio nos i vilicu.


Stanivuković: Tražićemo da se ugostiteljima dozvoli duži rad - BIGportal.ba\nStanivuković: Tražićemo da se ugostiteljima dozvoli duži rad\n5 Maja, 2021 5 Maja, 2021 03795\nUputićemo inicijativu Republičkom štabu da razmotri mogućnost da se ugostiteljima dozvoli duži rad, rekao je gradonačelnik Draško Stanivuković nakon sjednice Gradskog štaba za vanredne situacije.\nKazao je da se treba razmotriti situacija nakon praznika da li postoji mogućnost za tako nešto.\n– Samo Republički štab može da donese takvu odluku, a ne može grad da ublaži ovu vrstu restrikcija. Pitao sam predstavnike Instituta da li je moguće da se dozvoli duži rad ugostiteljskih objekata bar kada su u pitanju bašte koje su na otvorenom. Isto treba razmisliti o ublažavanju mjera kada su u pitanju organizatori pojedinih manifestacija, jer ide ljeto u kojem je planirano održavanje pojedinih događaja – rekao je Stanivuković.\nKada je u pitanju proces vakcinacije Stanivuković kaže da je evidentno da nema dovoljno vakcina i da to nije samo slučaj sa Banjalukom.\n– Mi imamo kapacitet da vakcinišemo 1.000 ljudi dnevno ali to nije moguće jer nema dovoljno vakcina koje ljudi žele. Od 1.000 pozvanih samo manji broj prihvati ponuđenu vakcinu. Zato imamo situaciju da se vakciniše 70 ljudi dnevno- rekao je on.\nNaveo je da je na sastanku štaba dobio obećanje da će maju biti više vakcina na raspolaganju. Kazao je da se nada na će se cijeli proces brzati u narednom periodu.\nDirektor Doma zdravlja Nevena Todorović je kazala da je u protekloj sedmici u Banjaluci evidentirana nešto bolja epidemioloska situacija.\n– Smanjen je pritisak na kovid i Ari ambulante u proteklih deset dana i preraspodjelićemo osoblje na druge poslove. Očekujemo veći broj vakcina u narednom periodu i molimo građane da budu strpljivi – kazala je ona. Naglasila je da poboljšanje u epidemiološkoj situaciji ne znaci da disciplina građana treba da popusti.\n⁃I dalje je važno da se pridržavamo svih važećih mjera – navela je ona.\nDirektor Instituta za javno zdravstvo Branisalv Zeljković je rekao da očekuju da će se ubrzati proces vakcinacije dolaskom novih količina vakcina.\n– Iskoristićemo ovo poboljšanje u epidemiološkoj situaciji da se poveća obuhvat vakcinisanih građana – rekao je Zeljković i napomenuo da u narednom periodu očekuju da će imati na raspolaganju oko 100. 000 doza.\nPozvao je građane da prepoznaju značaj vakcinacije i da informacije o vakcinama traže od nadležnih institucija.\nRekao je da će Republički štab razmatrati inicijativu da se ugostiteljima omogući duže radno vrijeme te da će odluka biti donesena na osnovu epidemiološke situacije.\nUrsula fon der Lajen pisala Vučiću


Zaev sa Ciprasom u Davosu, veruje u rešenje spora oko imena\n19. januar/siječanj, 2018.\nOptimista: Zoran Zaev\nPremijer Makedonije Zoran Zaev potvrdio je danas da će se sa grčkim premijerom Aleksisom Ciprasom sastati u sredu, 24. januara u švajcarskom Davosu. Zaev je u Strugi rekao novinarima da je optimista i da veruje da biti pronađeno rešenje za spor koji Makedonija ima sa Grčkom oko ustavnog imena, koje će biti dostojanstveno i za Makedoniju i Grčku.\n"Ja sam optimista, ili kako su me nazvali nepopravljivi optimista, i verujem da će se, između dve zemlje koje su prijatelji i koje imaju nameru da budu još bliže, pronaći rešenje koje će očuvati dostojanstvo obe strane i bukvalno biti dobitak za budućnost građana obe zemlje", rekao je Zaev, prenosi Beta.\nSpor koji Skoplje ima s Atinom zbog ustavnog imena Makedonije, koje je isto kao ime severne grčke oblasti, godinama blokira evroatlantske integracije Makedonije.\nGeneralni sekretar NATO-a Jens Stoltenberg izjavio je juče u Skoplju da Makedonija mora da reši spor oko imena s Grčkom da bi ušla u Alijansu i da ne postoji "plan B".\nZaev je rekao da ne bi trebalo javno da se govori o okviru koje je posrednik UN u pregovorima u sporu oko imena Metju Nimic predložio u poslednjoj rundi koja je održana u Njujorku 17. janara, da se ne bi uništile šanse za pregovore.\n"Vodi se transparentan proces, želimo nacionalni konsenzus, da izgradimo rešenje i na kraju građani na referendumu da ga potvrde", rekao je makedonski premijer Zoran Zaev koji je u Strugi bio na obeležavanju pravoslavnog praznika Bogojavljenje.\nVlada Makedonije bi trebalo taj predlog, koji nije javno objavljen, da razmatra na sednici u ponedeljak, 22. januara.\nPrema spekulacijama pojedinih grčkih i makedonskim medija, Nimic je dostavio predloge u kojima ispred imena Makedonija stoji dodatak Severna, Gornja, Nova, Vardarska ili Skoplje.


"Samo SNS ima resurse pomoću kojih može da štampa ove plakate" - Politika - Dnevni list Danas\nPočetna » Vesti » Politika » „Samo SNS ima resurse pomoću kojih može da štampa ove plakate“\n„Samo SNS ima resurse pomoću kojih može da štampa ove plakate“\nR. Balać06.12.2019. 16:04\nAktivisti Demokratske stranke u Novom Sadu predali su danas u Gradskoj kući plakate fotomontaže naslovnice NIN-a sa slikom Zvezdana Jovanovića koje je Omladina DS uklonila sa više mesta u gradu.\nReč je o plakatima sa lažnom naslovnom stranicom nedeljnika NIN koji su u celosti pokriveni slikom pravosnažno osuđenog za ubistvo nekadašnjeg predsednika Vlade Srbije i Demokratske stranke dr Zorana Đinđića.\nKako je objasnio predsednik Pokrajinskog odbora DS za Vojvodinu Nebojša Novaković, plakati su vraćeni gradonačelniku Novog Sada Milošu Vučeviću kao šefu organizacije koja je nesumnjivo te plakate štampala i lepila po gradu.\n„Pretpostavljam da će Vučević reći da nema veze sa ovim, ali mi nemamo nikakvu sumnju u to da su on i njegovi partijski saradnici odgovorni za to što smo juče gledali lice čoveka koji je usuđen zbog ubistva premijera ove zemlje. Samo Srpska napredna stranka ima resurse pomoću kojih može da štampa ove plakate i da ih slobodno lepi po gradu, bez bojazni da će ih bilo koja državna institucija ili organ u tome zaustaviti. I samo vlast ima motiv da ovo radi. Zato odgovornost za ovo snosi šef novosadskog ogranka vladajuće stranke, a to je Miloš Vučević. Stoga smo njemu i vratili plakate, sa samo jednom porukom: Pročitali smo vas, ovo je vaše. Vraćamo vam vaše smeće od kojeg smo očistili grad“, rekao je Novaković.\nNebojša Novaković je upozorio na to da su plakati sa lažnom naslovnom stranicom NIN-a, a na kojim piše da je Zvezdan Jovanović dobio NIN-ovu nagradu, direktna pretnja redakciji tog lista i najgnusniji oblik ugrožavanja bezbednosti i novinara NIN-a, jer se oni predstavljaju kao ljudi koji nagrađuju osuđenog ubicu. To je ujedno i pretnja svim ostalim novinarima koji se usuđuju da pišu o korupciji i kriminalu samog vrha državne vlasti.\nNovaković je podsetio na to da vođe i pristalice vladajućeg režima svaki put na plakatima kao metu označe onog sa kojim pokušavaju da se obračunaju, a onda tim plakatima izlepe čitav Novi Sad. Tako naruže Novi Sad i tada Novi Sad, na neki način, najviše i liči na njih.\n„Nikada neko ko zaista voli ovaj grad, ne bi lepio ovakve plakate po njemu. Onaj koji ovakvim smećem zatrpa Novi Sad, voli čoveka sa ovog plakata“, zaključio je Nebojša Novaković.\nDemokratska strankaDSNedeljnik NINNINOmladina Demokratske strankeomladina dsplakatiNovi Sad


Predavanje „Praistorijsko rudarstvo bakra na Rudniku“ - PressLider.rs\nPredavanje „Praistorijsko rudarstvo bakra na Rudniku“\n26. oktobra 2016. Marina Trmčić\t0 Comments arheološka saznanja, galerija Muzeja rudničko-takovskog kraja, praistorijski rudnik\nGornji Milanovac – Lokalitet Prljuša na Malom Šturcu najveći je poznati praistorijski rudnik u jugoistočnoj Evropi. Otkriven pre 30 godina, iskopavan od 1981. do 1989. godine, ponovo se istražuje od 2010. godine u projektu Arheološkog instituta u saradnji sa Muzejom rudničko-takovskog kraja.\nNajnovija arheološka saznanja vezana za iskopavanje rude bakra na području Rudnika, predstaviće dr Dragana Antonović, naučni savetnik Arheološkog inastituta u Beogradu i rukovodilac projekta „Prospekcija Malog Šturca: istraživanje praistorijskog rudarstva“.\nPredavanje je 26. oktobra 2016. godine u 19 sati u Galeriji Muzeja rudničko-takovskog kraja, saopšteno je iz ove ustanove.\n← Utisak koji ponesete, vratiće vas na ovo mesto\nPredstava „KUĆA VELIKOG RATA“ u Kulturnom centru Požega →


Spahiu: Nema nijednog razloga da prištinski mediji pišu kako je patrijarh Irinej mrzeo Albance - Kosovo Online\nSpahiu: Nema nijednog razloga da prištinski mediji pišu kako je patrijarh Irinej mrzeo Albance\n20. Novembar 2020. • 13:02\nVest da je preminuo srpski patrijah preneli su i mnogi mediji na Kosovu, a među naslovima se našao i jedan u kome se navodi da je Irinej mrzeo Albance, koji je objavio portal Reporteri.\nPrema mišljenju univerzitetskog profesora i političkog analitičara Nedžmedina Spahiua prenošenje ovakvih netačnih informacija na Kosovu je moguće, jer ne postoji zakon koji uređuje i propisuje rad medija.\nSpahiu je dodao da apsolutno nema razloga za takvim rečima, jer to srpski patrijarh nikada nije javno rekao.\n"U štampi se piše svašta i na portalima koji nisu uređeni zakonom, ali nema nijednog razloga, niti osnova da se za partijarha Irineja kaže da je mrzeo Albance", kaže Spahiu za Kosovo Onlajn.\nZakonom svake laičke države određeno je da se crkva ne treba mešati u unutrašnja pitanja države, ističe Spahiu i dodaje da u svim državama indirektno postoji uticaj crkve. On je mišljenja i da izbor novog patrijarha neće biti moguć bez političkog uticaja.\n"Ne mislim da bi neko mogao da dođe na čelo SPC, a ko u ovom trenutku nije naklonjen predsedniku Vučiću. Ipak izbor u crkvi je politika i deo nje, mada se to ne vidi direktno, ali su i te kako povezane politika u državi i politika u crkvi", ističe Spahiu.\nNedžmedin Spahiu Patrijarh Irinej mediji Kosovo\nPatrijarh srpski Irinej preminuo je jutros u Vojno-medicinskom centru Karaburma. Smrt je konstatovana nešto posle 7 časova.\nSrbi iz Severne Mitrovice: Tužan dan za čitavo pravoslavlje\nSvetski mediji o Irineju: Kritičar Zapada zbog politike prema Srbiji


Proglašeni dobitnici „Holcim“ nagrada za 2014. u Moskvi - Gradjevinarstvo.rs\nProglašeni dobitnici „Holcim“ nagrada za 2014. u Moskvi\n08.09.2014. | Tanjug\nU Moskvi su dodeljene tradicionalne nagrade kompanije „Holcim“ za 2014. u Evropi za projekte održive izgradnje, a prva nagrada od 100.000 dolara pripala je projektu ekološke remedijacije na obali južne Italije, koji povezuje prirodu sa tragovima čovečanstva.\nArhitekti Fransisko Leiva iz španske kompanije Grupo aranea i Marko Skarpinato iz italijanske „AutonomeForme“ pokrenuli su proces restauracije oblasti koja je bila zagađena tokom industijske ere. Projekat je jedinstveni ekosistem koji menja oblik i uključuje predeo pod vodom pun flore i faune, uz poseban fokus na ptice selice.\nJeftina fleksibilna univerzitetska zgrada u Parizu nosilac je druge nagrade od 50.000 dolara, jer je zamišljena da bude dom brojnih aktivnosti uključujući dvoranske i sportove na otvorenom, kafiće, terase i pešački trg u okviru novog univerzitetskog kampusa Pari-Sakle.\nŽil Delaleks, Iv Moro i Toma Vesel-Sesije iz francuske kompanije „Muoto arhitekts“ dizajnirali su strukturu izgrađenu posebnim tehnikama od grubih materijala, da bi različite aktivnosti mogle da se odvijaju jedne iznad drugih.\n„Holcimovu“ bronzanu nagradu za održivu gradnju osvojio je urbanistički projekat u Beču, plan Enrikea Arenasa, Luisa Basabea i Luisa Palasiosa iz arhitektonske kompanije „Arenas Basabe Palasios“, koji koristi baštenski okvir za fizički i socijalni razvoj tog projekta. Takav pristup predviđa minimalno invazivne intervencije koje će se razvijati vremenom u skladu sa potrebama zajednice u svakoj fazi. Tom arhitektonskom timu je dodeljena nagrada u visini od 30.000 dolara.\nU okviru „Holcimovih“ nagrada je i kategorija „Naredna generacija“, koja obuhvata nagrade za mlade profesionalce i studente. Ove godine, sudije „Holcima“ odlučile su da dodele šest nagrada u toj kategoriji, kao priznanje za izuzetan kvalitet projekata širom Evrope.\nPrva nagrada iz kategorije „Naredna generacija“ i 25.000 dolara otišli su u ruke Hani Jaber, Rikarda Majora, Ektora Munjosa i Ignasija Tausa iz španske arhitektonske kompanije DAT Pangea za seriju od tri socijalno orijentisana arhitektonska dizajna. Druga nagrada i 15.000 dolara dodeljena je grupi ruskih arhitekata, treća nagrada i 10.000 dolara Špancu Ikeru Luni, četvrta nagrada i 7.500 dolara grupi arhitekata iz Irske, peta nagrada i 7.500 dolara Francuzu Greguaru Artuiju i šesta nagrada i 7.500 dolara Austrijancu Nikoli Znaoru.\nNa svečanoj ceremoniji dodele „Holcimovih“ nagrada u Moskvi, posebna počast ukazana je „Holcimovoj“ energetski efikasnoj poslovnoj zgradi u švajcarskom selu Holderbanku.\n„Holcimova“ dodela nagrada u Moskvi za region Evrope tek je prvo predstavljanje pobednika u nizu, za kojim će uslediti slični događaji u Torontu (Kanada), Medelinu (Latinska Amerika), Bejrutu (za region afričkog Bliskog istoka) i DŽakarti (za azijsko-pacifički region).\nSoare: „Holcim“ nagrade podsticaj za projekte održive izgradnje\n- Glavni cilj nagrada koje kompanija „Holcim“ dodeljuje jeste da podstakne projekte koji podržavaju održivu izgradnju u oblastima inovacija, energetske produktivnosti, socijalnih i etičkih aspekata, kao i finansijske profitabilnosti – rekao je generalni direktor „Holcim Srbija“, Klaudiu Soare.\nSoare je podsetio da „Holcim“ nagrade predstavljaju inicijativu koju je ta kompanija pokrenula 2003. godine, kako bi podržala projekte održive izgradnje širom sveta. Povodom današnje dodele tradicionalnih nagrada u Moskvi, Soare je rekao da je kompanija razmatrala više od 2.500 projekata, koje su procenjivale nezavisne sudije, a najboljima su pripale nagrade u iznosima od 15.000 do 100.000 evra.


Kitarović: Opet bih zvala Vučića u Hrvatsku – Top Portal\nHrvatska predsjednica Kolinda Grabar Kitarović izjavila je danas da su joj mnogi prigovarali što je pozvala predsjednika Srbije u posjetu Hrvatskoj, ali da bi to ponovo uradila, jer otvorena pitanja, poput nestalih branitelja, ne mogu da čekaju da se „Srbija normalizuje kao država“.\nOna je rekla da su konkretni pomaci neophodni za njenu posjetu Srbiji, „ne kao uslov, već kao nešto što je potrebno“, te u tom kontekstu podsjetila da dokumenta koja je Vučić donio u Zagreb nisu bila adekvatna.\n„Nadam se da je Vučić iskren u tome i da će se naći barem određeni broj dosijea, jer sad je prošlo dosta vremena da nismo nikog pronašli“, rekla je Grabar Kitarović i dodala da vjeruje da je Vučić, za dokumenta koja je doneo u Zagreb tokom prošlogodišnje posjete, „mislio da su uredni“.\n„Ne vjerujem da bi dolazio u Zagreb i namjerno se blamirao da je znao da nisu tačni“, rekla je Grabar Kitarović i najavila da će to pitanje pokrenuti i pred Generalnom skupštinom UN.\nJović predstavljen u Madridu: Najsrećniji sam na svijetu


Šta plaćamo na računima za struju, a nema veze sa potrošnjom | 013 info\nŠta plaćamo na računima za struju, a nema veze sa potrošnjom\nNova ekonomija\tNed, 31/01/2021 - 21:08\nBuru u javnosti nedavno je digla objava EPS Distribucije da će putem posebnog ugovora od svojih potrošača preuzeti električna brojila i drugu priključnu opremu, koju su platili potrošači. Tim povodom oglasilo se i Udruženje za zaštitu prava potrošača Prosperitet iz Novog Sada, koje smatra da se još neke stavke nepravedno naplaćuju putem mesečnog računa za struju.\nKako javlja Nova ekonomija, Prosperitet je saopštio da su potrošači struje u Srbiji svakog meseca izloženi dodatnom trošku koji se na računima za utrošenu struju iskazuje pod nazivom "obračunska snaga". Podsećaju da se ta stavka obračunava "prema odobrenoj snazi električne energije", ali i da je to već plaćeno kroz "elektroenergetsku saglasnost", prilikom uvođenja struje u objekat "u jednokratnom iznosu".\n"Elektro energetska saglasnost" se, kako podsećaju iz tog udruženja, nekada plaćala od 1.500 do 2.000 nemačkih maraka, a sada prema njihovim informacijama košta preko 1.000 evra.\n"Obračunska snaga" se kako objašnjavaju "obračunava prema odobrenoj snazi električne energije", koja je već odobrena "elektroenergetskom saglasnošću".\nNa mesečnim računima za struju se, kako objašnjavaju u Prosperitetu, nalazi i trošak "garantovanog snabdevača". On je zanimljiv za analizu, jer ga EPS naplaćuje čak i onda kada potrošač ne potroši ni jedan kilovat čas električne energije. EPS se, prema tvrdnjama Prosperiteta, "brani" da tom naknadom pokriva "troškove zaključivanja ugovora, obračuna, štampanje i slanja računa".\nMeđutim, u novosadskom udruženju za zaštitu potrošača tvrde da u EPS-u "odavno svesno" postupaju suprotno članu 12. stav 4 i 5 i članu 14. stav 1 i 2 Zakonom o zaštiti potrošača". Prema njihovom mišljenju, EPS krši sledeće odredbe Zakona o zaštiti potrošača:\n- Zabranjeno je naplaćivanje izdavanja i slanja računa potrošaču.\n- Zabranjeno je naplaćivanje izdavanja i slanja opomena potrošaču radi naplate dospelih novčanih potraživanja.\n- Potrošač nije dužan da plati bilo kakav oblik dodatnih troškova, uključujući i poštanske troškove i troškove transporta i isporuke, ako trgovac nije dobio izričitu saglasnost potrošača za konkretne dodatne troškove pored ugovorene naknade za glavnu ugovornu obavezu trgovca.\n- Trgovac je dužan da saglasnost potrošača iz stava 1. ovog člana pribavi pre nego što se potrošač obaveže ugovorom ili ponudom.\nProsperitet tvrdi da se "takvom nepoštenom poslovnom praksom i obmanjujućim poslovanjem EPS svakog meseca preko leđa potrošača obezbeduje prihod bez prodaje struje".\nU Prosperitetu kažu da trošak za "obračunsku snagu" po jednom strujomeru trofazne struje iznosi 340 dinara, kao i da za tri miliona strujomera EPS mesečno može da prihoduje oko milijardu dinara.\n"Kada se tome doda iznos oko 482.755.000 dinara koji smo platili po osnovu obračunatog troška 'garantovanog snabdevača' EPS je, da nije (na primer) za decembar mesec prodala ni jedan kWh, na potrošačima zaradila oko 1,5 milijardi dinara, odnosno oko 12,5 miliona evra", kažu u Prosperitetu.\nProsperitet podseća da se na računima za struju nalaze i druge naknade koje nemaju veze sa mesečnim utroškom struje, poput naknade za medijske servise, za plaćanje akcize od 7,5 odsto, za podsticaj povlašćenih proizvođača, unapređenje energetske efikasnosti, PDV od 20 odsto i naknada za obnovljive izvore energije.\nProsperitet ocenjuje da se svim tim nametima na računima za struju sada "pridružila" i namera EPS Distribucije da preuzima električna brojila od potrošača.\nKažu da u ugovorima o preuzimanju brojila i ostale priključne opreme koji su njima dostupni i koji su stigli na adresu nekih potrošača, nema stavke koja kaže da su potrošači odgovorni za ispravnost električnih brojila ako ih ne ustupe EPS Distribuciji.\nPodsećaju da se to spominjalo u saopštenju tog javnog preduzeća, koje su objavili mediji i smatraju da ga u ugovorima o preuzimanju brojila i opreme nema, jer je Zakonom o metrologiji jasno definisano ko je dužan za održavnje tih mernih instrumenata.\nPrema stavu Prosperiteta, preuzimanjem opreme i brojila EPS može i da poveća svoj kapital u vremenu kada se užurbano transformiše u novu firmu.\nPreporuka EPS-u: Potrošačima ustupiti mernu grupu\nU želji da predloži valjano rešenje za brojila i priključnu opremu Prosperitet je EPS-u "preporučio" da potrošačima ustupi mernu grupu na korišćenje, ukoliko neće da im plati brojila i opremu koje namerava da preuzme (a koju su potrošači već platili). Prema njihovom mišljenju, potrošači na to imaju parvo na osnovu plaćene "elektro energetske saglasnosti".\nProsperitet je EPS-u preporučio i da o svom trošku brojila montira na ulične bandere i da potrošačima tada omogući da s vremena na vreme mogu da pogledaju strujomer i kontrolišu potrošnju. Tada bi EPS, prema njihovoj oceni, mogao da bude vlasnik određene merne grupe.\nsrbija struja račun\nDOLOVO: Snimljen je spot za pesmu „Vino iz Dolova” VIDEO\nObjavljena "crna lista" sa preko 400 internet trgovaca na koje su se potrošači žalili


Patrijarh pozvao vernike i građane da slušaju savete stručnjaka - Radio televizija Pančevo\n15. marta 2020. 6. oktobra 2020. 0249\nNalazimo se u specifičnoj situaciji i pred velikim globalnim problemomom zato je neophodno da budemo savesni i da pratimo savete stručnjaka u vezi koronavirusa, a država ulaže ogromne napore da situaciju drži pod kontrolom, poručio je patrijarh Irinej posle sasatanka s predsednikom Aleksandrom Vučićem.\nPatrijarh je kazao da korona virus hara po čitavom svetu i da će SPC dati svoj doprinost u borbi sa tom bolesti. „Ako se bude slušalo šta kažu stručnjaci, onda će to imati svog efekta. I mi kao Crkva učinićemo sve da našem narodu predstavimo strahotu koju može ovaj virus da izazove“, naveo je Irinej.\nPatrijarh je pozvao crkvu i sve vernike da budu disciplinovani i da prihvate sve što se predlaže, u svom ličnom interesu. „Život je nešto najveće i najvažnije u našem bitisanju. Taj dar božji moramo čuvati. Mi ćemo se moliti Bogu, jer verujemo da molitva može mnogo da pomogne“, rekao je patrijarh Irinej.\nPoglavar SPC je istakao da će i u samoj Crkvi biti sprovedena disciplina, što će, uveren je, imati efektat i značaj. „Ostaje da budemo disciplinovani, da slušamo šta se predlaze. To je jedini način da se odupremo ovom velikom iskušenju“, rekao je patrijarh Irinej.\nKovačica već uvela mere\nNovi ambasador Indije predao akreditive predsedniku Vučiću


OSM Televizija - Trebinje: Do kraja godine zgrada za izbjegla i raseljena lica\nTrebinje: Do kraja godine zgrada za izbjegla i raseljena lica\nU Trebinju će do kraja godine početi izgradnja stambene zgrade sa 48 stanova za izbjegla i raseljena lica, nakon čega će biti raspušten jedini kolektivni smještaj na području grada u Lastvi, za čijih 15 korisnika će biti trajno riješeno stambeno pitanje.\nPomoćnik ministra za izbjeglice i raseljena lica Republike Srpske, Radovan Grajić, tokom današnje posjete ovom gradu, zahvalio se gradonačelniku, Luki Petroviću, i istakao da Grad Trebinje treba da bude primjer ostalim lokalnim zajednicama u Republici Srpskoj jer je, u rekordnom roku, završio svu potrebnu dokumentaciju, obezbijedio lokaciju, građevinsku dozvolu, uradio projektnu dokumentaciju, doveo infrastrukturu do zgrade.\nU ostale stambene jedinice biće smještena izbjegla i raseljena lica sa područja grada koja budu zadovoljila kriterijume da ne bi došlo do dupliranja, a ukoliko ne budu popunjeni svi kapaciteti, pravo na privremeno stanovanje i uz minimalnu nadoknadu imaće socijalno ugrožena lica.\nVrijednost projekta je 2,2 miliona KM, a sredstva su obezbijeđena iz projekta osiguranja javnih stambenih rješenja i od Vlade Republike Srpske.\nU Trebinju manifestacija "Dučićev dan"\nTrebinje: Otvorena čitaonica sa mini-bibliotekom\nU Trebinju premijerno prikazan film "Ime: Dobrica, prezime: nepoznato"\nJoš iz iste kategorije: « Ivanić: Zajedničke institucije BiH opterećene paralelizmom Otvorena hidroelektrana "Žiraja dva" »


Američka koalicija u Siriji intenzivirala vojni transport na istoku zemlje\nKoalicija koju predvode SAD povećala je intenzitet vazdušnog transporta vojnog tereta i premeštanje konvoja vojne tehnike snaga u istočnoj Siriji, saopštio je zamenik načelnika Centra za pomirenje zaraćenih strana u Siriji kontraadmiral Aleksandar Karpov.\nAmerički državni sekretar Entoni Blinken, koji se nalazi u poseti Kijevu, razgovarao je sa ukrajinskim ministrom spoljnih poslova Dmitrijem Kulebom o izgledima za jačanje saradnje Ukrajine i Sjedinjenih Američkih Država, uključujući i preko NATO-a, saopštio je portparol Stejt departmenta Ned Prajs.\nAmerička pomoć Ukrajini iskorišćena je za „naoružavanje Ukrajine protiv Rusije“, smatra ruski senator Aleksej Puškov.\nMiG-31 ispratio američki špijunski avion iznad Čukotskog mora\nSjedinjene Američke Države retorikom i postupcima ne traže eskalaciju odnosa sa Rusijom, ali će pokretati pitanja koja izazivaju zabrinutost, izjavila je portparolka Bele kuće Džen Psaki na brifingu.\nSjedinjene Američke Države pozdravljaju povlačenje ruske vojske sa granice sa Ukrajinom i vode razgovore sa Moskvom, saopštio je savetnik američkog predsednika za nacionalnu bezbednost Džon Salivan.\nAdministracija predsednika SAD Džoa Bajdena završila je reviziju američke politike prema Severnoj Koreji, saopštila je Bela kuća.\nMediji: Nova kineska podmornica će nositi rakete koje mogu pogoditi mete u svakoj tački SAD\nNova strateška nuklearna podmornica Narodnooslobodilačke vojske Kine može nositi raketu koja je sposobna da pogodi mete na celoj teritoriji SAD, piše „South China Morning Post“, pozivajući se na vojne izvore.


IGRAMO KAO U NBA\nTrener košarkaša Zlatibora Strajin Nedović pohvalio je energiju svog tima sa kojom je došao do pete pobede u šestom kolu Košarkaške lige Srbije protiv Mladosti iz Zemuna. Čajetinci su na povratku u matičnu dvoranu Sportskog centra Čajetina ubacili 121 poen, zbog čega je Nedović uporedio rezultat sa NBA ligom.\nZlatibor je posle šest kola najefikasnija ekipa u KLS-u sa 104,5 poena u proseku, a dva puta su postigli preko 120 poena. Efikasna igra ih je dovela do skora 5/1 i drugog mesta iza neporaženog Borca, a trener Nedović, i pored velikog broja poena, ističe da se najviše radi na odbrani:\n„Svaki trener pre svega gleda odbranu i voli igrače koji igraju odbranu, ali kad se publika skupi u ovolikom broju da gleda jedu ovakvu predstavu, normalno da je mnogo lepše kad na utakmici vidite 250 poena, kao da igramo u NBA ligi, nego kad vidite nekih 120 poena. Od prvog kola, teram svoju ekipu da najviše radimo na odbrani jer tu i najviše imamo priblem, a sa druge strane sve to nadoknađujemo sjajnom ofanzivom jer je ovo odlična napadačka ekipa. Na neki način i zasnivamo igru na napadačkoj priči, mada se svim silama borim i tražim neku energiju i borbenost kako bi odbranu podigli na viši nivo. Ova ekipa je skup sjajnih pojedinaca od koje treba da se napravi tim i mislim da će to da bude dobro,“\nrekao je Nedović posle pobede protiv Mladosti za kaže da je ključan bio odličan šut za tri poena (14/27, 52%),\n„Sigurno da je ovo velika pobeda za nas. Ambijent koji je bio prethodnih sedam dana pred ovu utakmicu nije bio lak i sam po sebi nosi neki pritisak. Iskreno da kažem, malo sam se i plašio ove utakmice iz razloga što je to mlada ekpa, puna energije, agresivnosti, i u prethodnih nekoliko kola mnogo dobro igra uz jednog sjajnog trenera kakav je Dragan Jakovljević. Sa druge strane, naša ekipa je pokazala zrelost, veliko iskustvo i da ako nivo agresivnosti i borbenosti podignemo iznad nekog našeg nivoa vrlo lako možemo da pobedimo bilo koju ekipu. Vrlo je teško izgubiti utakmicu, pogotovo u ovom ambijentu, sa tolikim procentom šuta za tri poena. To je stvar koja je nas uvek krasila, i prethodnih godina, krasi nas i sada, imamo dobru šutersku ekipu i nadam se da će nas krasiti i u budućnosti. Čestitam mojoj ekipi na sjajnoj igri, odgovorila je Mladosti.“\nPobeda u šestom kolu uveličala je proslavu 40 godina postojanja kluba i obeležila povratak u dvoranu Sportskog centra Čajetina nakon dve sezone. Hala u Čajetini sada ispunjava uslove za igranje najvišeg nacionalnog ranga.\n„Ja sam u ovoj hali odrastao, u njoj sam od svoje sedme, osme godine, kada se napravila do današnjih dana. Bio sam ovde igrač, radnik sam ove sportske dvorane, tako da mi je ovo, maltene druga kuća. Ova nova hala mi daje neki novi ambijent i neku novu eru u sportu u Čajetini, a pre svega u košarci u kojoj sam ja trenutno,“\nzaključuje trener Zlatibora Strajin Nedović..


Svaka druga žena na Zapadnom Balkanu žrtva je nasilja. Manje od deset procenata njih to ce prijaviti, a svakoj je potrebna pomoć i podrška. Dok budete birali ili očekivali bukete, čokolade i nešto originalnije, sa mašnicama i srcima, osvrnite se… »\nB92: "Bilo me je sramota da priznam"\nPodrška telekoma Srbija ženskom preduzetništvu i aktivizmu: Predstavljen projekat UdruŽene kojim se osnažuju udruženja…\nKompanija Telekom Srbija pokrenula je novi projekat „UdruŽene“ sa ciljem podrške ženskom preduzetništvu, kao i afirmaciji i osnaživanju žena za njihovo aktivno učešće u razvijanju lokalnih zajednica. Simbolično predstavljen uoči Dana žena… »\nRTV: Projekat "UdruŽene": Podrška ženskom preduzetništvu i aktivizmu\nPored plate mora i prevoz: Kako pravdati račune ili bus plus?\nNovac koji poslodavci izdvajaju za prevoz zaposlenima mora biti iskorišćen u te svrhe, za kupovinu Bus plus kartice ili da se pravda taksi računima. To je izjavio zamenik gradonačelnika Beograda Goran Vesić. On je pojasnio da Zakonom o radu svi… »\nNova ekonomija: Vesić: Novac za prevoz mora biti iskorišćen za kupovinu Bus plus kartice ili za taksi račun


"Uzalud se trudite, niko ne može da locira naše raketne lansere" | WebTribune\nHome IZBOR “Uzalud se trudite, niko ne može da locira naše raketne lansere”\nPosted date: септембар 02, 2017 In: IZBOR, U FOKUSU\nIstaknuto je da je strateško oružje Severne Koreje spremno “za potpuno uništenje centara agresije” i provokacije “s bilo kog mesta i bilo kad”.\n“Rodong Šinmun”, glasilo severnokorejske vladajuće Radničke partije, navodi u komentaru da su vežbe koje je južnokorejska vojska izvela 24. avgusta – smešne.\n“Naše strateško oružje je spremno za potpuno uništenje uporišta agresije i provokacije iz bilo koje nepredvidive regije i mesta u bilo kom trenutku”, ističe se u komentaru severnokorejskog lista.\n“Bilo kakvi pokušaji marioneta da unapred otkriju i unište naše sisteme TEL su samo pusti snovi. Marionete u Južnoj Koreji neće izbeći katastrofe dok pomahnitalo jurcaju unaokolo”, navodi se u komentaru.


Ukupno korišćenje beskontaktnog načina plaćanja Visa karticama u našoj zemlji poraslo je za skoro 162 posto u odnosu na mart prošle godine, a dvije trećine građana Bosne i Hercegovine spremno je da vrši transakcije beskontaktno jer im donosi brojne pogodnosti. To pokazuje prvo regionalno istraživanje kompanije Visa u okviru kampanje „U korak sa digitalnom budućnošću“, koje je sprovedeno tokom maja, na uzorku od po 500 korisnika kartica u zemljama iz regiona, starosti od 18 do 55 godina.\nPrema podacima svaki četvrti građanin Srbije, Bosne i Hercegovine i Crne Gore danas redovno koristi beskontaktne kartice, ali je lider u regionu po upotrebi beskontaktne tehnologije Sjeverna Makedonija, gde čak 68 posto ispitanika koristi ovu metodu prilikom plaćanja. Sa druge strane, Albanija bilježi najnižu upotrebu – tek jedan od 10 potrošača plaća na ovaj način, ali su kupci u ovoj zemlji motivisani da se bolje upoznaju sa ovom tehnologijom i koriste njene benefite. Kao glavne prednosti upotrebe beskontaktnih kartica ističu se brzina (45 posto korisnika je ovo navelo kao benefit), jednostavnost rukovanja (41 posto) i praktičnost (37 posto).\nOko 47 posto kupaca koji ne koriste beskontaktne kartice kao razlog navode to što im banka nije ponudila takvu mogućnost, dok 22 posto ističe da ne znaju da postoji takva opcija u Bosni i Hercegovini, ili su pak zabrinuti za bezbjednost tokom korišćenja – 17 posto. Oko osam posto korisnika priznalo je da nije sigurno kako se upotrebljavaju beskontaktne kartice.\nU isto vrijeme, gotovo svaki osmi potrošač u našoj državi koristi mobilni telefon za beskontaktna plaćanja, dok je 59 posto upoznato sa opcijom mobilnog novčanika. Oko 43 posto korisnika je izrazilo želju da plaća aplikacijama na mobilnim telefonima u budućnosti, dok je manje od 30 posto oduševljeno takvom mogućnosti. Većina ispitanika istakla je praktičnost kao pozitivnu okolnost ovakvog vida beskontaktnih transakcija i to što “zahvaljujući ovoj opciji mogu da ostave kartice i keš kod kuće”. Više od jedne petine ispitanika smatra da je ovaj vid plaćanja zabavan i interesantan jer žele da budu u trendu sa ostatkom svijeta. Kao glavni nedostaci mobilnog novčanika navedeni su bezbjednost i ograničen broj mjesta gdje su ovakva plaćanja moguća.\n„Pandemija je promenila potrošačke navike i uticala na prihvatanje novih tehnologija prilikom plaćanja. Skoro polovina građana regiona iskazala je veliko interesovanje da u budućnosti koristi mobilno beskontaktno plaćanje. U skladu sa tim, upravo smo predstavili Apple Pay uslugu u Srbiji, zahvaljujući kojoj korisnici Visa kartica Raiffeisen banke mogu da uživaju u dodatnim pogodnostima i plaćaju robu i usluge jednostavnim prislanjanjem svog mobilnog telefona. Početkom godine ova usluga stigla je u Crnu Goru, a u planu nam je da digitalni novčanik predstavimo i drugim zemljama regiona i povežemo ih inovativnom, sigurnom i bezbjednom platnom mrežom”, rekao je Vladimir Đorđević, generalni direktor kompanije Visa za Jugoistočnu Evropu.\nVisa je nedavno u svim zemljama Jugoistočne Evrope povećala maksimalan iznos za beskontaktne transakcije za koje nije neophodan unos PIN koda. U Bosni i Hercegovini je taj limit uvećan na 90 BAM, što predstavlja unaprijeđenje od 50 posto u odnosu na prijethodnu sumu i olakšava obavljanje svakodnevnih transakcija.\nKompanija Visa posvjećena je pružanju podrške privredama koje su pogođene pandemijom i želi da im svojom ekspertizom, analizom podataka i proizvodima omogući da što prije stanu na noge. U narednom periodu, svjetski lider u digitalnim plaćanjima predstaviće rezultate cjelokupnog regionalnog istraživanja, kako bi upoznao javnost sa novitetima u potrošačkim navikama i na taj način pomogao vladama i preduzećima prilikom donošenja važnih odluka.\nPrethodni tekstGoogle iz prodavnice izbacio 25 aplikacija koje su krale podatke korisnicima\nSledeći tekstSajber kriminalci pecaju žrtve na porno sajtovima\nVisa razvija rešenja za beskontaktno plaćanje u javnom prevozu\nRadovan Laćarak - 7. Marta 2018.\n14 tehnoloških kompanija iz 10 zemalja proizvodi softver ili hardver potreban kako bi se putnicima širom sveta olakšalo korišćenje javnog prevoza. Beskontaktno plaćanje karata u...


Otvoreno pismo sindikata doktora medicine i stomatologije – Zenicablog\nOtvoreno pismo sindikata doktora medicine i stomatologije\nOtvoreno pismo sindikata doktora medicine i stomatologije – U interesu objektivnog informisanja javnosti, a povodom zadnjih dešavanja u zdravstvenim ustanovama na području ZDK i FBiH (neuspjeli pregovori, najave štrajka…), potrebno je razjasniti neke osnovne činjenice.\n• Sindikat doktora medicine i stomatologije je nastao kao rezultat nezadovoljstva radom Nezavisnog sindikata radnika u zdravstvu i položajem doktora medicine i stomatologije u istom.\n• Nezavisni sindikat radnika zaposlenih u zdravstvu je tokom 2016.godine vodio pregovore s Vladom i potpisao Kolektivni ugovor za ZDK, odbijajuću učešće reprezentativnog Sindikata doktora medicine i stomatologije.\n• 19.07.2016.godine Savez sindikata doktora medicine i stomatologije FBiH upućuje zahtjev Federalnom ministarstvu zdravstva da se uključi u pregovore oko usaglašavanja Kolektivnog ugovora zajedno sa Nezavisnim sindikatom zaposlenih u zdravstvu\n• 29.07.2016. federalni ministar zdravstva Vjekoslav Mandić obaveštava nas da je Nezavisni sindikat zaposlenih u zdravstvu FBiH odbio naše učešće u pregovorima oko Kolektivnog ugovora, a na osnovu pisma potpisanog od strane njihovog predsjednika Abuda Sarića od 26.7.2016., br.113/16.\n• Ministar zdravstva Vjekoslav Mandić dostavlja našem Sindikatu Prijedlog protokola o vođenju pregovora sa Sindikatom doktora.\n• 21.02.2017. započinju pregovori u Federalnom mistarstvu zdravstva sa našim sindikatom\n• Nakon četiri runde pregovora donosi se odluka da se dalji pregovori i konačno usaglašavanje “spuštaju” na nivo Kantona.\nZahtijevamo da se u ZDK konačno potpiše usaglašeni Kolektivni ugovor sa Sindikatom doktora medicine i stomatologije ZDK. Mišljenja smo da smo bili itekako stpljivi i da smo dovoljno čekali, tako da je naš zadnji rok za potpisivanje federalnog Kolektivnog ugovora 20.10 2017.godine do 15,00h, shodno odluci UO Saveza doktora medicine i stomatologije FBiH o početku štrajka.\nIskreno se nadamo skorom pozitivnom rješenju i definitivnom potpisivanju KU za doktore medicine i stomatologije ZDK.\nUO SSS DMiS ZDK\nTagovibolnica doktori kbz kolege medicina pregovori rad sindikat stomatologija strajk struka zdk


ITALIJANSKA KRIZA RUŠI I BERZE: Investitori strahuju da će Rim napustiti evrozonu, panično se prodaju državne obveznice!\n30.05.2018. 12:51h 30.05.2018. 12:51h\nPolitička i ustavna kriza koja potresa Italiju udarila je poput cunamija svetske berze valuta i hartija od vrednosti usled spekulacija među investitorima i analitičarima da će se na ponovljenim parlamentarnim izborima Italijani u stvari izjašnjavati o ostanku u evrozoni.\nTo je dovelo do panične rasprodaje italijanskih državnih obveznica i akcija na tržištima, na šta je reagovao i guverner Banke Italije Ignacio Visko, koji je rekao da je rasprodaja deonica vrlo ozbiljna, da za nju nema ekonomskog opravdanja i upozorio da je zemlja "svega nekoliko malih koraka" udaljena od gubitka poverenja investitora.\nPolitičko-ustavna krizea u Italiji izbila je kada vodeće stranke nisu uspele da oforme vladu posle martovskih izbora, budući da je lider Pokreta 5 zvezdica Đuzepe Konte vratio mandat za sastav kabineta jer je italijanski predsednik Serđo Matarela odbio njegov predlog da ministar ekonomije bude evroskeptik Paolo Savona.\nMatarela je u ponedeljak poverio mandat za sastav prelazne vlade do novih izbora Karlu Kotareliju, bivšem funkcioneru Međunarodnog monetarnog fonda, koji je zaduženje, kako je saopšteno, "prihvatio sa rezervom".\nSva ta dešavanja uticala su na to da prinosi na kratkoročne dvogodišnje obveznice, koje su najosetljivije na političke potrese - skoče za 150 baznih poena, najviše od 1992. godine, na 2,73 odsto.\nBeg investitora iz italijanskih hartija od vrednosti ilustruje i sunovrat indeksa akcija Milanske berze FTSE MIB za gotovo tri posto na jučerašenjem popodnevnom trgovanju, na šta je pre svega uticao pad akcija italijanskih banaka.\nJedinstvena valuta evrozone pala je juče ispod nivoa od 1,16 dolara prvi put od novembra 2017, i zabeležila 10-mesečni minimum od 1,1510 dolara, a znatno je potonula i u odnosu na sigurni švajcarski franak i japanski jen.\nDžekson Hardi, strateg Sakso banke za tržišta valuta, ocenjuje da će predsednik Evropske centralne banke (ECB) Mario Dragi uskoro morati da interveniše kako bi umirio tržišta, kao što je to učinio tokom dužničke krize u evrozoni 2012. godini kada je obećao da će uraditi "sve što bude potrebno".\nDruge zemlje evrozone su, takođe, zabrinute zbog dešavanja u trećoj po veličini ekonomiji valutnog bloka.\nMeđutim, predsednik Evropske komisije Žan-Klod Junker poručio da budućnost Italije ne mogu diktirati berze i tržišta obveznica i da će ta zemlja nastaviti svoj evropski put.\n"Sudbina Italije ne leži u rukama finansijskih tržišta. Bez obzira na to koja će politička stranka biti na vlasti, Italija je članica-osnivač Evropske unije koja je značajno doprinela evropskoj integraciji", naveo je Junker.\nČak i da Kotareli uspe da formira privremenu vladu prihvatljivu za podeljeni italijanski parlament, investitori smatraju da neće uspeti da donese budžet za 2019. godinu, što će usloviti izbore na jesen.\nAko Italijani budu glasali protiv EU i evra na novim izborima, to će predstavljati najveći izazov za evropski blok otkako je Britanija pre dve godine glasala za izlazak iz Unije i dovešće u pitanje budućnost jedinstvene valute.


RTS :: Kako se zastarelim satelitima produžava život\nTehnologija Kako se zastarelim satelitima produžava život\nsreda, 14. apr 2021, 14:29 -> 15:28\nIzvor: RTS, space.com\nKorporacija „Nortrop Graman“ i njena podružnica „Spejs lodžistik“ objavile su da je njihov servisni svemirski brod MEV-2 (Mission Extension Vehicle 2) uspešno pristao na komercijalni komunikacioni satelit „Intelsat 10-02“ i tako produžio njegov vek na narednih pet godina.\nMEV-2 je robotska svemirska letelica dizajnirana da se prikači na zastarele satelite kako bi pomogla u produžavanju njihovih misija u Zemljinoj orbiti. Letelica je lansirana 15. avgusta 2020. godine raketom „Arijana 5“. MEV-2 ide stopama svog prethodnika MEV-1, koji se povezao sa drugim satelitom „Intelsata“ 25. februara prošle godine.\n„Pristajanjem MEV-1 prošlog februara stvorili smo istoriju, stvorili smo potpuno novo tržište u orbiti“, rekao je Tom Vilson, potpredsednik strateških svemirskih sistema u kompaniji „Nortrop Graman“ i predsednik kompanije „Spejs logistik“ tokom vebinara.\n„Sada smo jedini u pružanju usluga produženja života satelita, koji rade ne samo sa jednim već sa dva vozila. Sa ovakvim mogućnostima možemo obezbediti potpuno nove vrste misija“, dodaje Vilson.\nOve robotske letelice su prva generacija svemirskih servisera kompanije „Nortrop Graman“, ali one su samo vrh ledenog brega kad je reč o planovima koje ova kompanija ima, napomenuo je Džo Anderson, direktor misije MEV.\nIntelsatov komunikacijski satelit IS-10-02 je lansiran u Zemljinu orbitu 2004. godine, a MEV-2 će ostati u orbiti vezana za njega narednih pet godina da mu pomogne da ostane u „životu“ i funkcioniše u orbiti. Na kraju petogodišnjeg ugovora, letelica će moći da odleti na drugi satelit. I MEV-1 i MEV-2 su sposobni da servisiraju više satelita tokom svog životnog veka, naglasio je Anderson.\nMeđutim, 2024. godine kompanija će preduzeti korak dalje i pokrenuti misiju Mission Extension Pods (MEP) koju trenutno razvija. „Nortrop Graman" planira da ove kapsule instalira i na komercijalne i na vladine satelite, koristeći svoje robotsko vozilo za popravku, promenu, sastavljanje i pregled satelita u orbiti.\n„Nortrop Graman“ razmatra i uklanjanje „svemirskog otpada“ iz orbite (barem obližnjih satelita i „imovine velike vrednosti“) koristeći robotske ruke MRV-a.


Zbog čega je Zvezda eliminisana od Slovana? - Anketa - Sportal.rs\nEvrobasket 2013 (ž)\nKlose se odmara u Republici Srpskoj\nProslavljeni nemački fudbaler Miroslav Klose (35) nalazi se na odmoru u Republici Srpskoj. On je na nagovor prijateljak stigao u Pelagićevo, gde se na lokalnom jezeru bavi ribolovom. - Ribolov je pored fudbala moja ...\nZbog čega je Zvezda eliminisana od Slovana? Glasovi: 3571PreporučiIgrači nisu bili dorasli zadatku\nSlovan je bolji rival\nPodbacili su najiskusniji\nOdlučio je poraz u Beogradu\nZbog trenera Ratka Dostanića\nŠta prognozirate na utakmici Zvezda – Ren?Kakve će rezultate postići Zvezda i Partizan u prvim utakmicama poslednjeg kola kvalifikacija za LEPobeda Spartaka nad Zvezdom je:Kog igrača je selektor trebalo da pozove za meč sa Rusijom?U grupnu fazu Lige Evrope:Ko se najbolje pokazao na meču Zvezda – Ventspils?Crvena zvezda će protiv Ventspilsa:Koji je glavni razlog eliminacije Partizana od Genka?Partizan će protiv Genka:Ko će biti najteži protivnik Srbije na putu za SP u Brazilu 2014. godine?Šta očekujete od večitih rivala u revanšu protiv Genka i Ventspilsa?Ko je prema vašem mišljenju bio najbolji igrač Zvezde protiv Ventspilsa?Crvena zvezda će protiv Ventsplisa:Šta vas je najviše iznerviralo na meču Genk – Partizan?Partizan će protiv Genka:Koji je razlog ispadanja srpskih klubova već u pretkolima evropskih takmičenja?Kako biste ocenili igru Partizana protiv Škendije?Šta očekujete na stadionu "Filip II" između Škendije i Partizana?Posle izvinjenja Vilotića, Prosinečki bi trebalo da:Koja dva srpska kluba imaju najviše šansi da prođu u naredno kolo?\nBarselona i Kil favoriti za osvajanje Lige ...\nVuk koji je čoporu vratio zube\nFinalni turnir EHF Lige šampiona u Kelnu odigraće se predstojećeg vikenda, (1. i 2. juna). Titulu prvaka Evrope braniće Kil, a pored šampiona Bundeslige, na završnom turniru elitnog takmičenja ...\nJunaci se rađaju u vatri, a veći plamen Vuku Rašoviću nije mogao da pripadne od onog koji je zapalio Srbiju u subotu od 19.30 časova. Njegov prethodnik je bekrijski proćerdao veliku prednost, pa je tako pred 144. ...\nOdbrane Partizana i Zvezde: Ko će ostati, a ko ...\nEP U19: Idol mu je Benzema i najveća je pretnja ...\nKada se svetla na reflektorima u Humskoj i u Ljutice Bogdana ugase tokom pauze pred novo prvenstvo, sve oči javnosti uprte su u kancelarije sportskih direktora i predsednika Partizana i Crvene zvezde. Činjenica je da su ...\nOmladinska fudbalska reprezentacija Srbije takmičiće se u grupi B Evropskog prvenstva u Litvaniji krajem jula i početkom avgusta, određeno je žrebom u Kaunasu. "Orlići" (do 19 godina) koje predvodi selektor Ljubinko ...\nLukač za SPORTAL.RS: Sanjao sam Partizan, a voleo bih i da Grbić dođe\nAko će neko imati težak zadatak sledeće sezone onda je to novi čuvar mreže Partizana Milan Lukač. Prvo pojačanje crno-belih u ovom letnjem prelaznom roku moraće da zameni najboljeg golmana Srbije Vladimira Stojkovića. Ukoliko bude branio kao što je to činio većim delom sezone, prvak ne mora da brine.- Ni ...\nJSL: Utakmice 28. kola (KRAJ)\nFudbaleri Donjeg Srema i BSK-a otvorili su 28. kolo Jelen Superlige, a zatvoriće ga Partizan i Crvena zvezda. U međuvremenu biće odigrane ostale utakmice, posle kojih će situacija na tabeli biti malo jasnija. U Novom Sadu Vojvodina koja je osigurala treće mesto dočekuje oslabljeni Radnički iz Niša, a Javor Novi ...\nCopyright © 2009-2012 Agencija Sportal. Sva prava zadržana.


Bruka i sramota vodstva visočke Bosne | KakanjLive\nBruka i sramota vodstva visočke Bosne\n19.04.2018. - Zaostala utakmica 14.kola Omladinske lige „Centar“ između juniora Bosne i Rudara u srijedu u Visokom nije odigrana zbog nedovoljnog broja igrača domaćeg tima\nU Zapisnik je uvedenio samo šest igrača Bosne iz Visokog\nNK Bosna je nažalost već nekoliko godina više politički nego sportski subjekt pa je logičan slijed takve pogrešne strategije sramotan i nesvakidašnji i nezapamćen slučaj koji se desio u 14..kolu Omladinske lige Centar grupa “A”. U zaostaloj utakmici tog kola u Visokom NK Bosna je dočekala FK Rudar Kakanj.\nProvjerom registracija od strane delegata Adnana Kantića iz Sarajeva prije utakmice ustanovljeno je da NK Bosna nema dovoljno registrovanih igrača da bi se utakmica mogla regularno odigrati. Naime ,članom 40. Pravilnika o nogometnim/fudbalskim takmičenjima BiH regulirano je da utakmica ne može početi ako jedna ekipa ima manje od sedam igrača. S obzirom da je prestavnik NK Bosne predao spisak od samo šest igrača, utakmica nije odigrana i bit će registrirana službenim rezultatom 0:3 u korist gostujućeg tima, dok će NK Bosna snositi takmičarske i disciplinske posljedice.


Međunarodne organizacije pružaju pomoć u trajnom naseljavanju migranata u krajeve sa bošnjačkom većinom - antimigrant.ba\nZa smještaj migranata i izbjeglica koji su boravili na sarajevskim ulicama ili u napuštenim objektima postavljeni su izolacioni šatori u skladu sa preporukama nadležnih institucija zbog nastale vanredne situacije i donošenjem mjera s ciljem sprečavanja širenja virusa korona.\nIzolacioni šatori, u kojima je uvedeno grijanje, opremljeni su sa 1.000 kreveta, madraca i deka, postavljeni su u saradnji Međunarodne organizacije za migracije /IOM/, Danskog savjeta za izbjeglice /DRC/ i Crvenog krsta Federacije BiH i uz podršku EU u BiH, saopšteno je iz IOM-a.\nMigranti su prošli obavezni medicinski pregled prije registracije, nakon kojeg će imati pristup smještaju, hrani, medicinskoj pomoći i drugim humanitarnim servisima.\nProteklih sedmica, IOM je usko sarađivao sa DRC-om na mjerama prevencije od virusa korona, a cjelokupno upravljanje i koordinacija centara protiče bez smetnji.\nEU, IOM i partneri nastavljaju zajedno pružati podršku vlastima u BiH u upravljanju migracionom situacijom u zemlji.\nSredstva za projekat “EU podrška upravljanju migracijama i granicom u BiH” obezbijeđena su kroz posebnu mjeru instrumenta za pretpristupnu pomoć /IPA/, koji implementira IOM u partnerstvu sa UNHCR-om, UNICEF-om, UNFPA-om i DCR-om, navodi se u saopštenju.\nČampara: Počelo masovno sklanjanje migranata sa ulica u Sarajevu


Evropski Pokret u BiH Zenica - Vijesti o firmi\nEvropski Pokret u BiH Zenica\nEvropski pokret u Bosni i Hercegovini (EPuBIH) je nastao udruživanjem nevladinih organizacija i pojedinaca iz više gradova Bosne i Hercegovine.\nPrvobitna ideja osnivanja današnjeg EPuBIH začeta je 27.januara 2005.godine, kada je nastala i sa radom otpočela sekcija “Evropski pokret“ za djelatnost iz oblasti evropskih integracije pri Evropskom kulturnom centru(EKC).\nKonačno, 27.marta 2006.godine,na Osnivačkoj skupštini nove organizacije, sekcija prerasta u samostalnu nevladinu organizaciju- „Evropski pokret u Bosni i Hercegovini“, koja je registrirana u Ministrastvu pravde BiH na državnom nivou- 10.maja 2006. pod brojem RU-433/06 i koja djeluje globalno na području cijele Bosne i Hercegovine.\nOsnivačkoj Skupštini u Zavidovićima prisustvovali su predstavnici 12 nevladinih organizacija i pojedinaca iz 8 gradova ( Gračanica, Šekovići, Bijeljina, Tuzla, Zenica, Žepče, Vitez i Zavidovići) Bosne i Hercegovine, dok su osnivanje podržale počasne predsjednice i ambasadorke dobre volje EPuBIH- Svetlana Broz i Shahrzad Vakilzadeh.\nDanas EPuBIH ima preko 60 kolektivnih i 100 individualnih članova iz preko 30 gradova Bosne i Hercegovine i Evrope. Surađujemo na partnerskoj osnovi sa više gradova Bosne i Hercegovine, dok posebno dobar i prijateljski odnos imamo sa Frankfurtom na Majni- Njemačka.\nEPuBIH je osnovan po uzoru na Evropski pokret Njemačke,gdje su sve političke partije , članice Parlamenta- Bundestag, pridružene članice Pokreta, čime se više nego jasno simbolizira volja i odlučnost njemačkog društva da ustraje na evropskom putu.\nStoga, pozivamo sve političke subjekte, kao i vladine institucije, na partnersku suradnju sa Pokretom, odnosno da nas ne gledaju kao konkurenciju ili subjekt koji bi morao raditi u njihovu interesu, nego da se svi zajedno uzdignemo iznad ličnih, religijskih, političkih ili drugih oblika interesa kako bismo udruženim snagama nadoknadili nepovratno izgubljeno vrijeme u procesu priključenja u evro-atlantske procese i generacijama koje poslije nas dolaze,osigurali i omogućili bolju i sretniju budućnost.


Ministri EU žale zbog povlačenja SAD iz Klimatskog sporazuma\nMinistri diplomatija: Ne može se ponovo pregovarati o Sporazumu o klimatskim promjenama (Ilustrativna fotografija)\nŠefovi diplomatija Evropske unije su izrazili danas žaljenje zbog jednostrane odluke američkog predsjednika Donalda Trampa da se SAD povuku iz Pariskog klimatskog sporazuma, navodeći da nastoje da nastave s planom djelovanja u borbi protiv klimatskih promjena.\nMinistri su naveli u saopštenju da je istorijski dogovor o borbi protiv klimatskih promjena "pogodan" za predviđeni cilj i da "o njemu ne može ponovo da se pregovara".\nŠefovi diplomatija EU su dodali da je "sporazum ambiciozan", ali da "svim stranama omogućava da kreiraju svoj put".\nVisoka predstavnica EU za spoljnu politiku i bezbjednost Federika Mogerini, koja je predsedjavala ministarskim sastankom u Luksemburgu, izjavila je da Unija ulaže napore da sa međunarodnim parnerima obezbijedi djelovanje plana.\nMogerini je rekla da borba protiv klimatskih sporazuma "nije luksuz", već da je za mnoge ljude to "primarno pitanje bezbjednosti".


Zahtev za osnivanje Parlamentarne skupštine pri Ujedinjenim nacijama | Kampagne für ein UN-Parlament\nZahtev za osnivanje Parlamentarne skupštine pri Ujedinjenim nacijamaČovečanstvo ima zadatak da obezbedi opstanak i dobrobit budućih generacija kao i prirodne temelje života na planeti zemlji. Uvereni smo da se svi ljudi zajedno moraju angažovati i sarađivati kako bismo se izborili sa izazovima kao što su društvena nejednakost, sve veći broj oružja za masovno uništavanje, pretnja terorizma, ugroženost globalnog ekosistema. Da bi se obezbedila međunarodna saradnja, da bi se osiguralo odobravanje (saglasnost), da bi se poboljšala legitimnost Ujedinjenih nacija, da bi se omogućilo Ujedinjenim nacijama da deluju (reaguju), ljudi moraju efikasnije i direktnije biti uključeni u aktivnosti Ujedinjenih nacija i njenih međunarodnih organizacija. Ljudima se mora dozvoliti da više (bolje/kvalitetnije) učestvuju u aktivnostima UN-a. Stoga, preporučujemo postupnu implementaciju demokratskog učešća i predstavljanja na globalnom nivou.\nZamislili smo (koncipirali smo) osnivanje konsultativne Parlamentarne skupštine pri Ujedinjenim nacijama kao preko potreban korak. Baš jedna ovakva skupština može predstavljati ključnu vezu između UN-a, organizacija u sistemu UN-a, vlada, nacionalnih parlamenata i građanskog društva a da se pri tom ne naprave nikakve izmene Povelje UN-a. Takva jedna skupština ne bi bila nova institucija; kao glas naroda (građana) ona bi predstavljala manifestaciju i sredstvo promene svesti i shvatanja međunarodnih politika. Takva skupština bi postala politički katalizator za dalji razvoj međunarodnog sistema i međunarodnog prava. Ona bi takođe u znatnoj meri pomogla Ujedinjenim nacijama da realizaciju svoje najveće ciljeve i da pozitivno oblikuje (utiče na) globalizaciju. Parlamentarna skupština pri Ujedinjenim nacijama bi u početku bila sastavljena od nacionalnih parlamentaraca. Ona bi postepeno dobila pravo na informacije, učešće i upravljanje (kontrolu) u Ujedinjenim nacijama i u organizacijama unutar sistema UN-a. Kasnije, skupština bi se direktno birala.\nŠaljemo zahtev Ujedinjenim nacijama i vladama Zemalja članica da se osnuje Parlamentarna skupština Ujedinjenih nacija. Pozivamo sve organizacije, tela sa pravom odlučivanja i građane koji se zalažu za zajednički međunarodni interes da podrže ovaj zahtev.Aufruf unterzeichnen\nDie Statements der Kampagne werden zusammen von 5281 Personen aus 154 Ländern unterstützt, darunter 737 Abgeordnete. Mehr


Vojna obuka: lična odluka ministra Vulina ili strategija Vlade? | Insajder TV - Više od vesti\nVojna obuka: lična odluka ministra Vulina ili strategija Vlade?\nVojna obuka mogla bi da bude obavezna za civile, sve žene u Srbiji mlađe od 50 godina moraće da prođu obaveznu obuku za davanje prve pomoći i postupanje u vanrednim situacijama, ojačavati vezu s civilima kako bi vojska ponovo postala deo svakodnevnog života - ovo su samo neki od predloga za jačanje odbrambenog sistema Srbije koje je u javnost izneo aktuelni ministar odbrane Aleksandar Vulin. Za to vreme nijednom se nije oglasila radna ekspertska grupa, formirana da utvrdi strategiju nacionalne bezbednosti i odbrane. Ova grupa formirana je pre više od osam meseci.\nVojska Srbije / Foto: Srđan Ilić\nDa li su predlozi koje Aleksandar Vulin iznosi u javnost utemeljeni u nalazima radne grupe i deo buduće vojne strategije Republike Srbije ili su u pitanju ministrove lične ideje i ambicije, juče nismo uspeli da saznamo u Ministarstvu odbrane.\nNovinari Insajdera uputili su molbu i ministru Vulinu putem sms-a, ali odgovor na poruku nismo dobili.\nU međuvremenu smo juče Ministarstvu pisanim putem uputili između ostalog pitanje da li se i kada ministar Vulin sastao s predstavnicima radne grupe.\nČlanovi radne grupe su predstavnici nekoliko ministarstava, Bezbednosno -informativne agencije, Kancelarije za KiM, evropske integracije i nacionalnu bezbednost. Zadatak im je da razmotre rizike i pretnje po bezbednost Srbije i na osnovu toga urade reviziju strategijskih dokumenata odbrane - nacrt strategije nacionalne bezbednosti Republike Srbije, strategije odbrane Republike Srbije i bele knjige odbrane Republike Srbije\nTek nakon toga bili bi definisani konkretni potezi.\nIako je prema podacima koji su nam ranije dostavljeni iz Ministarstva odbrane, rok za pripremu nacrta strategija 1. septembar 2017, o radu ove radne grupe, idejama i eventualnim zaključcima do sada nije bilo nikakvih informacija.\nTo, međutim, nije sprečilo aktuelnog ministra odbrane da javno iznosi predloge mera za jačanje odbrambenog sistema Srbije, obukom civila, uključujući i žene.\nMinistar Vulin je pre nekoliko dana, tokom obilaska Komande za obuku Vojske Srbije u kasarni “Topčider” rekao da je potrebno pronaći način da se u proces vojne obuke uvedu i oni koji nisu pripadnici vojske.\n“Nijedna vojska na svetu nije dovoljno brojna i nijedna vojska na svetu nije dovoljno spremna za izazove koji su pred nama ukoliko nema podršku čitavog stanovništva i svih građana", naveo je Vulin.\nPotom je ovu ideju pojasnio i rekao da niko ne misli da civilu da u ruke kalašnjikov, već prvi zavoj, sposobnosti i veštinu da pomogne u elementarnim nepogodama.\nZene u Vojsci Srbije. Foto: Srđan Ilić\n“Potrebno je da to uradimo i smatramo da to uradimo kroz prosvetni sistem, kroz naš sistem u celini”, rekao je Vulin, dodajući da će nova strategija odbrane biti doneta do kraja godine.\nRadna grupa koja se bavi revizijom vojne strategije trebalo je da odluči i da li će u Srbiji biti vraćena obaveza služenja vojnog roka.\nIako nije poznato šta je komisija odlučila po tom pitanju, pre nekoliko meseci Aleksandar Vučić, u to vreme premijer, rekao je da Srbija neće ponovo uvesti obavezno služenje vojnog roka jer za to nema novca.\nMinistar Vulin je za Politiku naveo da Vlada u ovom trenutku ne razmatra vraćanje obaveznog služenja vojnog roka jer oko toga nije postignut konsenzus, ali da država mora da razmišlja o tome kako da pripremi generaciju koja stasava za potencijalne bezbednosne izazove.\n"U javnosti se stekao utisak da su svi za ponovno uvođenje obaveznog služenja vojnog roka ali čim je vojska počela da zove ljude na vojne vežbe čuli smo talas kritika: 'militarizacija društva', 'u koji rat nas vodite', 'dosta nam je ratova'. A samo smo pozvali na vojnu vežbu", rekao je Vulin.\nPozivi za vojne vežbe koji su pre nekoliko meseci stigli na adrese jednog broja vojnih obveznika u Srbiji, u Ministarstvu odbrane su obrazloženi delom redovne procedure Vojske.\nIz Ministarstva odbrane nisu odgovorili na pitanje koje su novinari Insajdera uputili pre nekoliko meseci, a koje se odnosi na trenutne procene bezbednosne situacije u Srbiji.